Salai Lungthli Tum Cu Khuate Lei Pawl Nih An Hloh Ko – TIMES OF CHIN NEWS\nSalai Lungthli Tum Cu Khuate Lei Pawl Nih An Hloh Ko\n‘Politician pawl cu hlen an thiam, an chim bang an tuah bal lo’ timi hi ka theih tawnmi cu a si. Nain, tutan election ah cun polician nakin khuate cheukhat velhle an thiam deuh timi fiang ngai in ka hmuh khawh.\nMee khat hmanh a zut lai lo, nangmah 100% kan in pek lai an kan tinak khuate tampi ah mee 8-9 lawng hna ka ngah, zero ka ngahnak zong a um😂. Sayama Nisuilian an huat ngai i mee pakhat hmanh kan pek lai lo an tinak khuate ah Sayama NSL nih mee 95% hna a ngah than.\nAtu ka ruat than i khuate cheukhat cu velhle a thiam takmi nungak he an i lo ngai ka ti, i ralrin lo ahcun keimah bantuk in i chuahsual cikcek a fawi ngai. Kei zong kha teinak ngah lawng si loin a tlawm bik mee 7,000 tal cu ka ngah hrimhrim lai tiah kai ruahmi a si cu.\nRelchap>>>>>>Georgia Ah Vote Relthannak (Recount) Phichuak Ah Biden Nih Buam A Co Thiamthiam\nGeorgia hi Presidential candidates an i tluktuknak state a si i, “Biden nih Trump a tei cang,” tiin vote relthannak (audit) an tuah hnu ah a tu bantukin thawng an thanh hi a si. Cu thawngpang cu Secretary of State’s office sinin an theihmi a si. Audit an tuah hnu i a nehnungbik a phichuak ningah cun, Georgia ah Biden nih Trump cu vote 12,284 in a tei, tiah fehter a si cang. A hramthok i Biden nih a hmuhmi vote nakin tlawmte a vun tlawmdeuh ah a cang.\nElection kongah langsartuk lehpek in vote firnak asiloah thil ai ningcanglo mi a um hraw lo, tiin audit nih a namhneh cang. Georgia’s election results official tein namhnehnak cu Friday hrawng tal ah tuah khawh dingin state law nih a fial hna. “Tutan i Georgia pumpi culin vote relthannak tuah hi Georgia tuanbia chungah avoikhatnak bak a si i, paper ballot voting system an hmanmi nih in an vote vialte hi thatein a rel hnu ah a phichuak a thanh hi a si,” tiah Georgia Secretary of State Brad Raffensperger, Republican, nih a chim.\n“Georgia i votepetu pawl nih hin a ralaimi President si dingah Biden tu hi vote an pek cang. Cucu tuan tein kan theih cang mi a si. Tutan vote relthannak i a phichuak nih cucu a vun namhneh than cang,” tiah Georgia i Biden campaign communication director a si mi Jaclyn Rothenberg nih a chim. “Tutan vote relthannak lim dingah caan i teet ngai hmanh sehlaw, zapi rian a si, ti thei in rian nan lim caah, election officials le zaanghlei a cawitu hna le riantuantu vialte hna nan cungah kan i lawm hringhran,” tiin Rothenberg nih a chim.\nGeorgia state hi vawleicung politic i a muru a si, zeicahtiah, hi state chungah a ummi, a rian ai ding chom dingmi US Senate 2 hna an zaka i thimnak tuah a simi nih hin the Senate hi zeibantuk political party nih dah a uk (control) lai, timi lai an rel te lai. “Georgia i an hmanmi voting software hi a diklo mi a si. Cucaah, vote relthannak an tuahmi zong hi a deu “fake” a si. Computer in minung minthut an checkter mi zong hi ai khat fawn lo,” tiin Trump nih cun twitter in tu le tu a lungtlinlonak a langhter.\n“Minung kut theng tein vote relthannak nan tuah tikah nan i hmaithlakbik dingmi thil pakhat a si mi cu, vote catlap (ballot) cung i na hmuhmi thil (min le ai dehmi tete) le computer nih a langhtermi ai khat le khat lo, ti a hi a si,” tiah Georgia voting system manager Gabriel Sterling nih a chim. “Minung thengte nih zohfelnak an tuahnak a ruang cu, nan theih bangin, sehthilri nih hin vote hi a thlennawn khawh, asiloah a nawnnok khawh, asiloah pakhatkhat a tuah tawn. Asinain, Georgia ah cun cu bantuk cu a um lo. A um lo zia tehte kan langhter ko cang,” tiah Sterling nih a chim.\nZarhkhat chung vote relthannak an tuah lio ah khan, Eleciton Day i an relchih lo mi vote thar, asiloah relchap dingin Secretary of State sinah ningcangtein an kuat lo mi voter thar a tom in county 4 i officials nih an hmuh. Cu vote thar cu a dihlak ah 5,800 lengkai an a si i, cu lakah cun vote 1,400 hi Trump caah a si. Asinain, Trump te lei nih cun cu zong cu vote dehhlenpiak duh ruangah a si, tiin an kan tipiak. “Hihi cu minung nih kan i palh ruang i a cang sualmi thil a si. Vote fir duh ruangah, asiloah vote uk duh ruangah a si lo,” tiin state officials nih a chim.\n“A hramthok (Election lio) i seh (machine) in vote relmi le tutan i vote relthannak tuahmi karlak ah thil ai thleidangmi tlawmte cu a um ve ko. Cu bantuk cu kut in relmi vote kong zongah a um pah theu mi a si ko,” tiah Raffensperger nih a chim. “Georgia tuanbia ah avoikhatnak state pumpi ningin vote relthannak kan tuahmi cu tluangtein kan lim cang. Tuan i buan a comi nih buan a co than ko. Cucaah, vote petu mipi zong nih tutan a phichuak kongah zumhfehnak nan ngeih awk a si,” tiin Georgia i vote relthannak tuahnak rian a bawmtu The election security nonprofit VotingWorks i an executive director Ben Adida nih a chim.\n“Phungningtein thlakmi vote a si mi paoh cu pakhat hmanh hlelh lo in relthan dingin ka thithruai hna lai. Phungninglo in thlakmi vote paoh cu kan rel lai lo. Record ka tuahmi cu amah ning te a si ko lai. Rian lianngan kan lim cang,” tiin a chim.


February 9 Ah Tuah Dingmi Lai Paih Zuamnak Ah Australia, Denmark, Norway Le Ram Dangdang Paih Tthawng Pawl Sawm An Timh Hna - Ramleng Chinmi\nHomeMilar hna ThawngFebruary 9 Ah Tuah Dingmi Lai Paih Zuamnak Ah Australia, Denmark, Norway Le Ram Dangdang Paih Tthawng Pawl Sawm An Timh Hna\nDecember 6, 2018 Van Ram Thang Milar hna Thawng 0\nNorth America Paih Committee upa pawl cu, a ra lai ding” Febaury 9, 2019 ah, kan” Lai Paih” ” tuahnak kong ceihkhannak kan ngei hna. Australia, Denmark, Norway le ramdang paihthawng sihna seh, USA paihthawng pawl zong DC group, Dallas group tibantuk in sihna seh, USA paihthawng pawl zong pumpak in sawm kan itimh dih hna.\nIndy CYO mino nih, a herhning in kan in bawmh hna lai ti asi, Security, Ticket zuar, Sabuti, Sathluak, ei le din a phunphun a kan zuar piak lai, an hmuh miak mi phaisa zong CYO Indy fund ca’h a lut dih lai.\nKum 2018 lio Indy Chinland Club nih, an rak zuar i, $ 4,000 an rak miak. Indy CYO nihcun hi nak in, alet in an hmuh miak lai tiah kan zumh. IndyCYO zong nih, ei le din le adang an zuar te ding kong zong, tulio CYO Vice nih, CCN in, Miss nungak an muidawh pawl he Fakthanh (caw-ngia) an rak tuah te lai.\nNAPC paih tik ahcun kan Lai nungak muidawh samthlairem pumrua tha vialte zong kan Lai thilthuam he an rak tling dih te lai ca’h State dang um atu te,n khonh rak i hal cia uh. USA CYONA riantuannak hi kan miphun rian asi, kan Laimi nih dirkamh cio hna uh sih.\n” Hmung Asian Grocery ” dawr ngeitu Pu Sui Awi le Pi.Ca Bor (Thawngza) nupa zong nih, Feb 9,2019 Paih tikah, Angki hruk aih ding vialte zong hlut dih a kan timh, NAPC upa zong nih an cungah lunglawmhnak kan chim.\nCredit: Indy Tlangau group ah Tialsang Bawitlung nih a tial mi asi.


Pu Vahnie: Myanmar Ralkap nih Uknak Chuh (Aa-na-ting) aa Timhmi a Ngol Zokzok Herh - THE CHIN EXPRESS\nNizaan tihni January 26 ah Myanmar ralkap nih uknak chuh ding bantukin media sinah a chim caah Myanmar rammi lawng si loin ramdangmi zong an lau viar.\nMyanmar ralkap le apu USDP nih “November 8 thimnak kha a dik lo, mee diklo ting sawmriat (8 million) leng a um. Mah ruang cun thimnak phichuak hi kan cohlang lo. Mah kong hi NLD acozah nih fianternak a tuah hrimhrim a herh,” an ti.\n“NLD nih mah piahtana hi a phisin lo ahcun ralkap nih uknak kan chuh lai kan ti lo, kan chut lai lo tinak zong asi lo,” tiin Ralkap biachimtu ralbawi Zaw Min Tun nih January 26 ah Naypyitaw ralkap thawngthanhnak ah a chim.\nRalkap biachimtu Zaw Min Tun nih a chim lio\nMah kong he pehtlai in US um Burmese American Community Institute (BACI) director Salai Elaisa Vahnie nih, “Myanmar cozah uknak chuh a duhmi ralkap bawi le thapetu vialte nih an i tinhmi hi a rannak in an ngol hrimhrim a herh,” tiah The Chin Express ah a chim.\nAtu lio i cozah zung an tlaihmi vialte le Hluttaw ah an i telmi zong hi, rammi ting zanga le ting sawmli (54 million) le ram ṭhatnak zawn ruat in an ngol dih awk asi.\nUknak chuh cu ṭih a nun tuk pinah, ram remh an i zuammi zong a hrawh lai, tlangcung miphun pawl ca zongah ṭihnung asi i vawleipumpi democracy ca zongah ṭihnung asi, ati.\nPu Elaisa Vahnie


Karen ram ah kahdohnak 30 leng a chuak, Chin ram ah kahdohnak lei entainak a fak – THE CHINLAND POST\nKaren ram ah kahdohnak 30 leng a chuak, Chin ram ah kahdohnak lei entainak a fak\nThe Chinland Post | June 23 – Karen ram, June thla chungah kahdohnak 30 leng a chuak i SAC ralkap 48 nak tlawm lo an thi tiah Karen National Defense Force (KNDF) nih a thanh.\nSAC nih Karen ram ah hramhram thiltuahnak a buar lengmang i June 1-15 tiang nifatin kahdohnak a chuak i kahdohnak 30 hrawng a chuak tiah KNDF nih a thanh.\nJune 15 ah Pharuso peng Dawngee khua Catholic biakinn, Father umnak le hall zong SAC nih a khangh. KNDF lehrulhnak ruangah ni 15 chungah ralkap 48 nak tlawm lo an thi i tampi nih hliamhma an tuar tiah theih a si.\n“SAC nih hriamtlai phu pawl a tonnak hna hi dothlennak thazang der seh ti a duh caah a si. June thla chungah SAC ralkap he kahdohnak hi 30 deng a cang. June 1-15 tiang pehtlai in kahdohnak a chuak. Nikhat ah voihnih/thum kahdoh a chuahnak hmunhma zong a um. Chunnitlak kahdoh a chuahnak zong a um. June thla chung lawngah SAC a thimi hi 48 cazin kan lak khawh. Mah nakin a tam deuh kho” tiah KNDF biachimnak nawl a ngeitu nih DVB ah a chim.\nMyanmar ram chaklei hmunhma le Karenni ram ah nifatin kahdohnak a chuak i a thimi zong an tam.\nChin ramkulh chung ahcun SAC nih khuapi hna ah hmunhma a khuar ko nain CDF nih lak khawhmi dirhmun a si tiah Mindat mipi uknak phu nih a chim.\nCDF nih a hlan bantuk in mah le mah i kham si loin relh lo kar kahdohnak pawl tuah a si caah SAC nih mipi pawl an umnak hmunhma ah hriamngan in a kah i a bawhtu pawl a ṭhencheu hna. June thla chungah Mindat, Matupi, Paletwa peng hna ah nifatin in entainak a fak.\nMindat mipi uknak rian ngeitu Ko Yaw Man nih “Khuapi an tlaih ko nain CDF nih duh caan poah lak khawh a si. 40/50 phu khat hrawng in kah si ti loin 40/50 hrawng in hmun 3/4 ah hmakhat tein kah a si cang. Mah kha an ṭih ngaimi a lo. Cucaah mipi pawl an hrem ṭhan hna. CDF nih an kan kah ruangah a si tiah mipi le CDF an kan huatter” tiah a chim.\nKahdohnak he pehtlai in SAC nih thawng a thanhmi um lo nain PDF pawl nih an sualmi a si tiah a puh ṭhan lengmang.\nSAC hruaitu nih tlangcung hriamtlai phu pawl he tonnak ngei ding in sawmnak a tuah ko nain 2008 phunghram kalh in uknak a chuh, ASEAN hnatlaknak 5 a upat lo, mipi inn le lo a hrawh, kahdoh, tlaih, thah, ram hruaitu pawl tlaih le sualphawt, ram pumpi kahdaihnak buar in tlangcung hmunhma ah hramhram in thil a tuah caah ṭha tein biaruah ding ah a caan a tlai cang tiah ramkhel lei thiamsang pawl nih an ruahdamh.\nPrevious Hakha Township Public Healthcare & IDPs Management Committee nih Bawmh halnak le Thawng thanhnak an tuah\nNext Katha ni 11 kahdohnak chungah SAC ralkap 145 nak tlawm lo an thi


Chin Tlangval Pathum Nih Nu Kum Tling Lo An Tlaihhremmi Cu A Poi Kho Taktak – The Cherry Par\nChin Tlangval Pathum Nih Nu Kum Tling Lo An Tlaihhremmi Cu A Poi Kho Taktak\nDecember 25, 2020 Cherry News\nAn sual bak ve ko hi hngakchia nu te hi kum 15 le thla 8 hrawng asi i nungak deng mang hawikom tlangval no pakhat he an i ching an i ton an i hmuhnak ah hi thil sual hi a tong hi asi. December ni 25 zan lei ah khampat palek sakhan ah tlaihrem report an tuah hi asi.\nHi hna hngakchia tleirawl pahnih hna hi hngakchia duh dawt mi an si i a thli te in an i ching nak ah kum 19 tlangval pakhat cun kum 22 asi mi tlangval pakhat kum 21 asi mi tlangval pakhat an hmantlak tarlang mi hi an si khampat khuapi um mi nih cun a thei mi nan um ko lai.\nHi hna hngakchia kum tling lo a duh dawt mi an i ching nak hi cerhtual ah an I ching I an I ching nak hmun ah hi hna pathum hi an rak phan caah a tlangval pa te nih cun a nungak kum tling lo te cu a zam tak ti asi.\nA nu ngaknu tlaihrem a tong mi nu cu pa pathum nih cun an kal pi i cerhtual in falung pakhat hrawng a hlat nak hmun an phan voikhat an tlai hrem cu hnu ah cu ka hmun in a hlat nak falung cheu hrawng ah voikhat an tlaihrem than tiah khampat khuapi um palek sakhan ah repot an tuah hi asi. A tu khampat palek nih cu hna pathum cu an tlai hna i a tu thil sining an hlethlai lio asi tiah theih asi. Crd: Global Eimi Times\n← Trump nih a mah party a si mi Republican chungin a mah a dohtu minung pa 8 cungah a lungtlinlonak a lanhter ve cang\nChinlung Today Queen 2020 Winner Esther, Lawmhpi Cio Hna Usih →


PRESIDENT TRUMP LE BIAKNAK LEI NAMNEH A TONGMI PAWL TON BIARUAHNKA AH KAWLRAM IN MINUNG PA 4 AN I TEL VE….. – LAI NEWS\nPRESIDENT TRUMP LE BIAKNAK LEI NAMNEH A TONGMI PAWL TON BIARUAHNKA AH KAWLRAM IN MINUNG PA 4 AN I TEL VE…..\nMYANMAR / WORLD\nAn khua le ram cio ah Biaknak lei in hrem le namneh sawh a tongmi ram 17 chungin a rak zam kho mi minung pa 27 cu july 10 ni ah american president Donal Trump nih inn rangpi ah ton biaruahnak a ngeih hna. cu cungah kawlram lei in minung pa 4 an i tel kho ve.Iraq ram ah IS nih an rak hrem i thideng tiangin a rak tuar mi nu 2018 kum nobel prize a hmutu Yezidi Nadia Murad zong aa tel ve.\nUS president Tump nih “vawileicung nuhrin covo ,mah le biaknak cio ah zalong tein biak khawh nak cu American cozah nih biak tak tein kan dirpi timi langhter nak ah kan tuahmi a si “tiah a ti.\nBiaknak lei i hrem le nehsawh tonnak kong ah Kachin Baptish convention i an General secretary Dr.Samson Hkalam nih President Tump sin ah kachin ram chung i biaknak lei in nehsawh le hrem an tonnak tete cu a hmasa bik ah chimh kawhnak caan a hmu hmasa.\n“kei mah cu myanmar ram chung i kachin ram khrihfa baptish in a ra mi ka si. kan kawlram ah hin kawl ralkap cozah nih khrihfa mi cungah nehsawh nak, tleih le hrem nak fakpi in an kan tuah. Zalong tein Pathian thangthat nak covo zong a kan pe duh lo.cu lengah tlangcungmi hriamtlai pawl kawl ralkap nih an rak tukdoh zungzal. cu caah American cozah nih hin tlangcungmi hruaitu pawl zawnruah hmasa in kan mah tein zalong tein i ukkawhnak kan hmuh khawh nak nga US cozah nih fakpi in na kan dirpi le na kan bawmh aherh ko.” tiah Dr.Samson Hkalam nih Pu TRump sin ah a chim.\ncuhnu ah ramdang cio in a ra ve mi nih an mah le ram ah hrem le namneh an tongnak kong cu Pu Trump sin ah chim nak an ngei cio ve hna.\nKawl Hlasak minthang Chian Chian ( ခ်မ္းခ်မ္း) cu Italy pa he an ni duh\nYangon YBS bus traffic ah a dir lio ah pakhat pa nih tum a duh i bus chung lei in kutka a khuai i a chuak\nPu Tan Swe cu a Tupa ruak pawng te ah a rak lang


NAMBAR 9 HCL - Cun Bawipa nih, Izipt ram in an chuah - Bible Search\nNAMBAR 8 NAMBAR 10\nLanhtak Puai Ulhnak\n1Cun Bawipa nih, Izipt ram in an chuah hnu a kum hnihnak thla khatnak thla ah khan Moses cu Sinai ramlak ah a chawnh i, 2“Israel mi hna nih Lanhtak Puai cu a caan khiahmi te ah khan ul hna seh. 3Atu thla ni hleili ni ah, zan lei ah, a caan khiahmi te ah khan nan ulh lai; a nawlbia vialte le a phunglam vialte ning khan nan ulh lai,” tiah a ti. 4Cucaah Moses nih Israel mi hna cu lanhtak puai ul dingin a chimh hna. 5Cun lanhtak puai cu thla khatnak thla, a ni hleili ni ah cun, zanlei ah Sinai ramlak ah an ulh; Bawipa nih Moses nawl a pekmi dihlak bang khan Israel mi nih an tuah. 6Cun mi zeimaw miruak a tawng i a thurmi, cucaah cu ni i lanhtak puai a ul kho lomi an um i, cu ni ah cun Moses le Aaron hmaiah an ra i, 7cu hna nih cun a sinah, “Miruak tawnghnak in kannih cu kan thur cang; zeicahdah Israel mi hna lak i a caan khiahmi Bawipa sin i pekchanhnak pek cu nan kan thlauh?” tiah an ti. 8Cun Moses nih annih sinah, “Um rih tuah u, nannih kongah Bawipa nawl peknak zeidah a si kha thei hmasa rih tuah ning,” tiah a ti.\n9Bawipa nih Moses cu a chawnh i, 10“Israel mi cu va chim hna, nannih lak i mi pakhatkhat maw, nan tefa hna lak i pakhatkhat cu, miruak tawnghnak in a thur ahcun khual lam hla a tlawn ah maw, Bawipa sin lanhtak puai cu a ulh òhiamòhiam ko lai. 11Thla hnihnak thla ni hleili ni zanlei ah an ulh lai; thilnu cawh lo changreu le a khami an he an ei lai. 12Zinglei tiang a zeihmanh an taanter lai lo, cun a ruh zong pakhat hmanh an khiak lai lo; lanhtak puai ca i nawlbia vialte ning khan an ulh lai. 13Sihmanhsehlaw a thiang a si i khual a tlawng lo nain lanhtak puai ulh loin a um menmi cu, cu mi cu a mi hna sinin hlonh a si lai, zeicahtiah Bawipa sin pekchanhnak cu a caan khiahmi te ah khan a pek lo caah; mah mi nih cun a sualnak cu a phorh ko lai. 14Cun nan lakah khual pakhat a pem i Bawipa sin lanhtak puai cu a nawlbia le a phunglam ning in ulh a duh ve ahcun, cu bantuk cun tuah ko seh; mipem ca le mah ram mi caah nawlbia pakhat lawng nan ngeih awk a si lai,” tiah a ti.\nPuan Biakinn Cung Minmei\n15Puan biakinn an dirter ni ah cun, minmei nih puan biakinn, bia hngalhternak thlam cu a zelh i, zanlei ah cun puan biakinn cungah cun mei alh mui bantukin zinglei tiang a um. 16Cuticun a um camcin ko; chun ah minmei nih, zan ah meialh mui bantuk nih a zelh. 17Cun minmei cu puan biakinn cung cun cunglei i aa òhial chel paoh ah, Israel mi hna cu kal ah an i thawh; cun minmei a òumnak hmun paoh ah, cu ka ah cun Israel mi nih riahhmun an khuar tawn. 18Bawipa nawl pek in Israel mi hna cu an i thawh tawn i Bawipa nawl pek in riahhmun an khuar tawn; minmei cu puan biakinn cungah a cam chung paohpaoh an riahhmun ah cun an cam. 19Minmei cu puan biakinn cung i a um kha ni tampi a si hmanh ah Israel mi nih Bawipa nawlbia cu an zulh ko i an i thawh lo. 20Voi khatkhat cu minmei cu puan biaknak inn cungah ni tlawmte lawng a um i Bawipa nawlbia bangin riahhmun ah an cam; cun Bawipa nawlbia bangin an i thawh. 21Cun voi khatkhat cu minmei cu zanlei in zinglei tiang a cam; cun minmei cu zinglei i aa òhial tikah annih nih an i thawh, asinain ni khat le zan khat hoi hna a cam zongah minmei cu aa òhial tik paoh ah annih cu an i thawh. 22Ni hnih a si ah, thla khat a si ah, caan sau deuh zong a si ah, minmei cu puan biaknak inn cung i a um, cu ka i a cam chung cu, Israel mi hna cu an riahhmun ah an cam ko i an i thawh lo; sihmanhsehlaw aa òhial tikah annih cu an i thawh tawn. 23Bawipa nawlbia in riahhmun an khuar i Bawipa nawlbia in an i thawh tawn; Moses sinin Bawipa nawlbia an hmuh bangin Bawipa bia cu an zulh.


PDF Cawlcangh Ning Cu Ralkap Chungkhar Le Palek Nih An Tuih Chin Lengmang - Chin Eleven News\nRamthen tampi le hmun kip ah PDF nih Ralkap Mytel tower an hrawh lawng si loin, a fimkhur tuk ko mi ralkap lei ah a ttang mi a tu le a tu an thah hna caah ralkap chungkhar nunau pawl cu thinphang in an um tiah theih a si.\nRamthen hmun tampi lawng si loin khuapi lianlian cungah kahnak le thahnak a tamtuk caah palek chungkhar le ralkap chungkhar cheukhat cu chungsuvang in an um hna i, Yangon ramthen ah ralbawi pakhat a si mi pa nih nan phin phang hlah uh kanmah kan um ko zei har nak hmanh nan tong lai lo tiah a hnemh hna.\nKani peng chung zongah kahnaka chuah hnu in ralkap nih vanlawng an hman colh tiah theih a si. Hmuntampi ah ralhrang a um mi hna hi an thinphang caah mino tampi an zumh hna lomi cu an tlaih hna i an thah hna tiah Kyae Myo nih a chim chim.\nA tulio PDF cawlcangh ning cu ramchung hriamtlai ralhrang caah cun ttihnung a si caah an chungkhar chinchin nihcun an tih rilmal ko cang lai. PDF nih an i timh mi cu ralkap cihmih hi a si caah an chungkhar caah a him lo zia an hngalh caah a si.\nKan hnu te zongah BBC nih ralkap nupi interview an tuah i ralkap chungin zaam zokzok an duhnak kong tiangin a chim. Ralkap tuan mi chungkhar zaang an fak nak kong zong a chim i khuaruahhar khi a si. Ralkap sining le dirhmun a chim mi cu ralkap chungkhar tiang i an temtuar ning ko hi a har. CDM tuah kong kan duh ko asinain kan tuah ngam lo tiah a chim chap.Htun Kyaw


Min Aung Hlaing Nih A Ralkap Pawl An Zam Lai Phan Ah Hmatpungtin A Chuh Hna - chinland media\nMin Aung Hlaing Nih A Ralkap Pawl An Zam Lai Phan Ah Hmatpungtin A Chuh Hna\nCouncil ralhraang pawl an zaam lai ti phan ah Hmat Pung Tin (NRC) an chuh hna, NRC lo in khualtlawn khawh a si ti lo\nCouncil ralhraang nih khual tlawng tlungkal mi poh April 1 thawk in Hmat Pung Tin (NRC) lo in khual tlawn khawh a si ti lo ti thanhnak a tuah hnuah anmah ralhraang chung ah Hmat Pung Tin hna cu Battalion Commander nih an lakpiak dih hna tiah kan theih.\nRalhraang chung in an bawile tlik le zaam, an kuttang pawl a tli le zaam an karh chin lengmang hnu in atu bantuk in Hmat Pung Tin lakpiak an si. A biapi in tlangval deuh Hmat Pung Tin an lakpiak hna tiah kan theih.\n“Chungkhar a ngei mi ralkap cu an chungkhar pawl lengchuahnak nawl an pek hna lo ca ah CDM tuah in tlik zaamnak a har. Mino tlangval pawl cu an si thiam ning poh in an tlik zaam tik ah atu bantuk in tlangval a si mi ralhrang pawl Hmat Pung Tin an lakpiak hna hi a si. Hmat Pung Tin lo in khualtlawn khawh a si ti lo tiah nawlchauh a si tikah a har ngai cang. Lengchuahnak caan ngeih hmanh ah Hmat Pung Tin um lo ca ah zaamnak ding a fawi lo” tiah ralhraang chung thawnghram nih a chim.\nCu lawng si lo in amah ralhraang chung ah chungkhar cazin an tuahter hna i an chungkhar zat tling tein an tuahter hna tiah kan theih.\nMinkaladon Battalion in thawnghram pakhat nih cun a ralai mi thimnak ding caah ralhraang chungkhar cazin an lak tiah a chim.\nThimnak ca ah tiin an chim. Chungkhar cazin an kan tialter. An zaam lai ti an phang i a si kho men. Kanmah ralkap a chung um mi cu tha tein an kan lak dih. A leng lei a um mi ralhraang chungkhar cazin zong an lakter hna. A cheukhat ralbawi pawl cu a hramthawk tein a ruang tampi ruang ah ralhraang hmun chung ah an um hna lo. Mah pawl tiang in cazin an lakter hna ca ah kan lungre a thei tiah ralhraang thawnghram nih a chim. The Hakha Post\nUkraine President Hi Cu Uar Lo Awk A Tha Loh


Hlasak Thiam Minthang Ngai Pakhat Nih A Nuphung Theih Nak Thi A Chuak Mi A Din Than – Chin 11 News\nHlasak Thiam Minthang Ngai Pakhat Nih A Nuphung Theih Nak Thi A Chuak Mi A Din Than\nSweden ram ah hlasak thiam minthang ngai a si mi nu pakhat nih an ramchung nu vialte sinah “nu nih cun nuphung kan theih nak thi a chuak mi hi kan din than hrimhrim ding a si” tiah a rak forhfial hna. Hi nu nih a chim nak ah cun nuphung kan theih lio ah a chuak mi kan thi hi kan din than a si ah cun nuphung kan theih chung acaanzong a tawi deuh tiah a chim.\nHi nu hi a min ah Bianca Ingrosso a si i Instagram ah follower zong 1 million lengkai a ngei mi a si i Instagram ah hin nuphung an theih tikah zeitindah awl-zaang tein kan i ven ning a si lai ti mi hi tampi a chim lengmang mi a si. Bianca Ingrosso nih a chim mi cu “nu nih nuphung kan theih lio (period lio caan) ah awl-zaang tein kan um khawh nak hnga ding le pangfah an tuar nak hnga lo ding ah a tha bik mi cu kan thi a chuak mi din than hi a si.\nKan thi a chuak mi kan dinthan ah cun period caan zong a tawi pinah pangfah zong a um lo. Cun thisen kan din than nak thawng in a miak kan hmuh than mi cu vitamin kan chanbau mi vialte kha tlamtling tein kan hmuh than” tiah a chim. Hi ruang ah Bianca Ingrosso cu soisel tu tamtuk an um nain cheukhat ve nih cun a hman mi a si ko, keizong nih ka tuah ve ko tiah a rak chim mi zong an tamtuk ve.\nRef: D Naekhit News


Min Aung Hliang khua khan nak le tim tuah nak cu taluk china nih an cohlan duh tilo – Lai Lungrawn Post\nMin Aung Hliang khua khan nak le tim tuah nak cu taluk china nih an cohlan duh tilo\nAugust 28, 2021 August 28, 2021 admin Thawngpang\nRalhrangbu nih NLD party cu hrawh dingin a phun phun in a zuam peng nain China nih NLD party hrawh cu a duh lo tiah theih a si.\nMay 21 ah UEC le ramkhel party hna tonbiaruahnak ah UEC chairman U Thein Soe nih NLD party cu ningcanglo le upadi kalh in rian a tuan ruangah hrawh ding le hruaitu hna cu dantat ding an si tiah zapi theih in a chim hnuah 2020 rampi thimnak cu a felfai mi thimnak a si lo tiin July 26 ah hrawh a si.\nHi kong he pehtlaih in UN special envoy to Myanmar Christine Schraner Burgener nih ralhrangbu hruaitu Min Aung Hlaing cu a mah nawlngeihnak a hmun ding lawng a ruah mi a si caah NLD party hi a hrawh taktak lai phan a um ngai tiah August 11 ah a chim.\nMah bantukin boruak kar ah China cozah zong nih NLD party hrawh ding cu a duh lo tiah ralhrangbu hruaitu hna sin ah a chim tiah theih a si.\nHi bia hi August 12 ah ralhrangbu ramdang vuanci U Wanah Maung Lwin le China, Kawlram palai Chen Hai he online biaruahnak ah a chim mi a si i, mah bia hi China nih zapi theih in a thanh lo nain NLD party hruaitu le Beijing i China mithiam pawl online biaruahnak ah NLD hruaitu hna sin ah a chim tiah NLD chungtel cheukhat nih an chim.\nChina nih Kawlram kongah ralhrangbu lawng si lo in NLD zong pehtlaihnak a tuah peng tiah theih a si i, Communist Party of China (CPC) zong nih China le Kawlram pehtlaihnak ah NLD a biapit ning, CPC cu NLD bantukin ram pahnih pehtlaihnak tha kilven ding le thancho dingin tuanti kan duh tiin NLD, CEC sin ah July 21 ah khan phungningte in ca a kuat tiah theih a si.\nNLD cozah lio ah China le NLD hi pehtlaihnak tha a ngei mi an si i, ralhrangbu nih uknak a lak hlan 2020 January thla China president Xi Jinping Kawlram a rak tlawn lio ah NLD cozah he dollar billion tampi man construction project hnatlaknak zong an ngei.\nNLD zong nih cozah a si hnuah an chungtel, mino le MP 100 leng cu 2016 thawkin China ram ah a rak thlah bal ve.\nAsinain,China nih hramhram in uknak a lak mi ralhrangbu a bawmh peng mi cungah mipi nih China thiltuah ning cu an lung si lo ruangah Kawlram, China ram China embassy ah duhlonak zong langhter a si the chin post.\nHakha le Thantlang mipi ralring tein um hna u sih ralhrang pawl hakha le thantlang karlak an um\nMin Aung Hliang nih kawlram mipi hi ka dawt tuk ko hna ti ah Russia sin ah a phuan


MIPI LEI A DIRMI RALKAP BAWI PAHNIH NIH BIAFIANG AN CHIM VE CANG – The Chinlung Post\nMIPI LEI A DIRMI RALKAP BAWI PAHNIH NIH BIAFIANG AN CHIM VE CANG\nAugust 20, 2021 admin Kawlram 0\nCDM atuah mi ralbawi pahnih bak nih hi thil hi cu a dik mi a si ko tiah an ti ve cang. Ralhrang kawlralkap hna nih cun biadik lo asi tiah an ti ve. Tuzarh chung lawngah ralhrang kawlralkap hmun hnih ah a ummi ralhrang kawlralkap minung 40 an hriamnam he an zam timi kongah ralhrang kawlralkap lei nih cun hibantuk thawngpang hi a dikmi asi lo tiah an thanh.\nSihmanhsehlaw CDM atuah mi ralkap bawi pahnih nih cun ralhrang kawlralkap hna an zaam timi hi biadik a si ko tiah an ti. Magwe ramtthen Thayet hriamnam tuahnak hmun ah a ummi ralhrang kawlralkap minung 15 hna cu an hriamnam he an zam tiah thawngpang a leng. Cu hnu ah Dawer khua ah a ummi ralhrang minung 25 hna zong an hriamnam he an zam tiah langhter a si.\nHi konghe pehtlaiin ralhrang kawlralkap hna nih thanhnak an tuahmi cu Magwe hriamnam tuahnak hmun ah ralkap minung 15 an zam timi le Dawei khuapi ah a ummi ralkap minung 25 an hriamnam he an zaam timi hi biadik lo a si tiah ralhrang kawlralkap hna nih cun an langhter ve. Hi konghe pehtlaiin CDM a tuahmi ralbawi Lin Htet Aung le Min Maung Maung nih ralkap hriamnam he an zam timi hi a dikmi asi ko. Ralkap an zam timi ka theih i biadik a si ko ralkap an zam timi cu adik mi asi tiah CDM atuahmi ralbawi Lin Htet Aung nih a chim.\nACCEPT NUG, REJECT MILITARY timi National Unity Government (NUG) kan cohlan, Ralkap kan duhlo tiah langhternak “Facebook Profile Campaign” ah ramchung/ramleng mipi cawlcanghnak nih Ralkap thu thiam lo le um thiam lo in a tuah hna. Cucu, a ralaimi, September 14 ah United Nations (UN) 76nk tonpumhnak i biakhiahnak tuah ding mi a si caah a si. Ralhrang Ralkap rual nih an thim ding mi Kawlram aiawhtu UN Palai le nihin Kawlram mipi nih dirkamh mi NUG nih dah ram zumhawktlak tein rampi aiawh lai timi biakhiahnnak tuah ding mi a si. Ralkap maw duhmi maw, Mipi dah tikhi a si! Atu ah, NLD chan in hnatlaknak pek cia mi (Credential in) UN ah Ramkomh Kawlram palai a tuan liomi cu Kyaw Moe Tun a si.\nCucu, UN ah Palai tuannak nawl a ngeih mi a can a tlin cang, a dih cang. Cu a si caah September thla ah mizei hi dah, UN nih Ramkomh Kawlram aiawhtu “UN Palai” caah hnatlak in biakhiahnak a ngeihte lai timi hi Kawram pumpi minung lawng siloin vawleipi nih an cuanh lio mi a si.UN ah ram pakhat aiawhtu hi kum khat voikhat ah thlennak an tuah lengmang mi a si. Ram pakhat nih a aiawh thlahmi a thlen tawn ruang ah siseh, ram chung ah thlennak a um ruang ah siseh, UN nih zulhphung a ngeihmi chung in tutan ah kum khat voikhat thlennak an tuah dingmi ah Kawlram caah biakhiahnak an tuah ding mi a si. Thilthar a si lem lo tinak!\nHihi NUG le Ralkap karlak ah an cuh ding mi, a silo ah, phundang in chim ahcun Mipi nih dirpi mi le Ralkap karlak ah zuamcawhnak nganpi a si. Cucu, “Credential Challenge” tiah an ti i, mipi nih cawlcangnak pakhat ah “Facebook Profile” thlennak campaign in Online cawlcanghnak nithum chung tuah a si cang. Cu nithum chung ah Facebook Profile a thleng mi hi mipi Nuai 3 (million) tluk an phan manh cang tiah media tampi nih an thanh.Ralhrang Ralkap lei an thinphan tuk caah, atu bantukin Profile thlennak a tuahtu cu pohmah 505-A in tazacuai an si lai tiah nawl a chuah tiah social media ah siseh, thawngzamhnak ah hmuh a si. Kawlram lemcang thiam le minthang minung 57 zong tlaih ding in thawng thanhnak a tuah.\nAsinain, Ralkap lei nih cun, zeihmanh fianternak an tuah rih lo i a zizutnak zong a tuah rih lo. Cucaah, mah profile campaign hi ralhrang dohnak caah hriamnam pakhat a si tiah ti khawh a si ve. September ah tuan ding mi UN tonpumhnak ah, thil a cang kho mi phun li a um tiah thiamsang nih an ti. Cucu, UN nih NUG a cohlan. UN nih Ralkap a cohlan. UN nih biachahnak a tuah lo, atulio Palai nih pehzulh seh tiah biakhiah.UN nih hohmanh cohlan veve hna lo. UN tonpumnak ah Kawlram thutnak hnon. UN nih NUG Cohlan: A pakhatnak NUG cohlan hi a si kho mi a si ko. Asinain, NUG a cohlan ruang ah, R-2-P a ra lai tinak a si lo.\nUN Tompumhnak (UN General Assembly) ah NUG nih Palai a ngeih lai. Atulio Kyaw Moe Tun a um bantuk khi a si. Feb. thla chung ah, Kyaw Moe Tun cu Ralkap nih a rian kan phuah, Ram rawiphirtu a si tiah US cozah sin ah, Kawlram kuat than ding in an rak hal mi a si. Hihi NUG cohlan a si khawhnak pakhat tiah ruahmi cu 1991 ah UNGA nih Ralkap cohlan lonak a rak tuah bal. Cucu, Haiti ram tuanbia in hmuh khawh a si. UN nih Ralkap Cohlan: A pahnihnak UN nih Ralkap a cohlan lai timi zong a si kho thiamthiam mi a si. Asinain, UN nih Ralkap a cohlan ahcun, NUG nih palai a ngei tilai lo, Kyaw Moe Tun kha Ralkap nih rian pek thar mi nih a thlen lai.\nHihi UNGA nih biakhihnak a tuah khawhnak ding caah UN Credential Committee (UN CC) sin in ruahnak a lak lai. UN CC hi chungtel ram 9 an um, anmah nih an caih hmasa hnu ah biakhiahnak tuah a si hnga. Cucaah, Ralkap an cohlan ding mi hi cu a har ngai mi dirhmun a si. Atu ning in kal: A pathumnak UN nih zeihmanh biakhiahnak tuan lo in, atulio sining in kal rih ko seh a ti ahcun, Kyaw Moe Tun nih Palai a tuan rih lai. Cucu, UN nih deffered (thawnnak) a tuah mi a si hnga. Hihi 1997 ah UNGA nih Afghanistan kong ah an rak tuah bal mi a si. Ahohmanh cohlan lo: A palinak ah UN nih ahohmanh Palai a cohlang lo, cucu “empty seat” an ti i, UN ah Kawlram palai ngeih lo a si.\nUNGA (tonpumhnak pi ah) Ramkomh Kawlram thutnak cu hnon a si lai i, a lawng lai. Cucu, UN Charter nawl buar ruang ah tiah tuah khawh mi a si. Hihi UN nih a rak tuah bal ve thiamthiam mi a si. Cucu, South Africa kongkau rak caih lio ah, UNGA nih hohmanh cohlannak a rak tuah lo, Minak le Mirang thleidannak a tuahtu cozah siseh, Minak lei in a cawlcang mi phu zong a rak cohlan hna lo. Hihi UN nih September thla chung ah biakhiahnak tuan lo in, December 2021 tiang a thawn khawh mi a si. Ralhrang thimmi UN palai cu mipi nih a cohlan lo i Mipi le NUG nih a thimmi Kyaw Moe Tun cu thim than ding in mah profile campaign tuahnak a si. Cun, NUG zong mipi nih kan cohlan timi cawlcanghnak a langhter chih.\nKan hnu lei ah Union Minister Dr. Zaw Wai Soe nih zeitindah a chim ti ah cun; Kawlram mipi le ral a do peng mi mi raltha hna, kan upatuk hna i ka lung zong a lawm tuk. Kan zapi tein lungkhat, thinkhat, ruatnak khat in Ralkap kan do tti hna a si i kan za tein kan lung zong a rual dih cang ko. Ramchung ramleng tang loin Kawlram mi a si mi poah nih thinlung, ruatnak khat in kan um, kan tang tti hi atu ka voikhat hmuh a si. Curuang ah Ralkap hi cu, hi kan vawlei kan ram chung in kan thianh dih khawh hrimhrim hna lai tihi ka hmuh mi a si. Hi Kawl Ralkap pawl thianh khawh nak ding caah kan i timh lio a si tiah a chim. Kan hnu ah US ram, New York ah Ambassador Kyaw Moe Tun thah ding in an hlan mi hna Kawl rammi pahnih cu August 5 ah FBI nih an tlaih hna i Westchester biaceih zung ah taza an cuai hna, tiah The Washington Post nih a ttial.\nU Kyaw Moe Tun thah ding in (asiloah) fahnak fakpi pek ding in an hlanmi hna minung pahnih cu Phyo Hein Htut, kum 28, le Ye Hein Zaw, kum 20, an si, tiah Westchester biaceih zung ah chuahpimi record ning in theih a si. Myanmar ram aiawhtu UN palai U Kyaw Moe Tun nih, “Atu bantuk in ka nun himnak caah dinh caan ngei lo in a cawlcaangmi palek, FBI, le US cozah, Ambassador Linda (UN Security Council) palai riantuannak le UN Security chungtel vialte cung ah lunglawmhnak tampi ka ngei,” tiah Twitter ah a tial. Catialtu: Salai Bawi Lian Sang. Laknak. TCP\nKAN CHIN PALIK PAWL AN I SUM KHO TILO AN LANGHTER CANG HIH


Isaiah 3 (Isaiah 3)\nJerusalem Khua Chungah Hnahnawhnak A Um\n1Atu cu Bawipa Ralkapbu Bawipa nih Jerusalem khua chung le Judah ram chungah mi nih an i bochanmi vialte hna kha a kalpi dih hna lai. An ti le an rawl vialte kha a lak dih lai, 2an mi ralṭha hna le an ralkap hna, an biaceih bawi hna le an profet hna, an kutṭial zoh thiam hna le an mifim hna, 3an ralbawi hna le an uktu bawi hna, an ram hruaitu hna le thil umtuning anmah duhning in umter awkah camh a hmangmi hna kha a kalpi dih hna lai. 4Annih cu kum tling lo ngakchia nih an uk hna lai. 5Pakhat le pakhat an i rial lai. Mino nih upa kha an hmaizah hna lai lo i zeiruaramlo pawl nih khan an cung mi kha zeihmanh ah an rel hna lai lo.\n6Phun khat chung mi hna nih khan an unau pakhatkhat kha an thim lai i, “Nang cu puan aih awk tal na ngei, hi caan har chungah hin kan haotu si ko,” an ti lai.\n7Sihmanhsehlaw anih nih a thawh hna lai i, “Kei cu si hlah ning. Kan bawm kho hna lai lo. Rawl zong puan zong ka ngei ve lo. Nan haotu ah cun ka ser hlah u,” tiah a leh hna lai.\n8Asi, Jerusalem cu a lo ko cang! Judah cu a tlu cuahmah ko cang! An chimmi le an tuahmi paoh cu Bawipa duh lomi lawngte an si dih; langhngan in Pathian hrimhrim kha an nihsawh. 9Ṭhat lonak lungthin an paw chung i an i chiahmi hrimhrim kha anmah sual phawtu tehte a si te lai. Sodom mi nih langhngan rumro in an rak sual bantukin annih zong nih an tuah ve. Annih cu an lo ko cang, cucu anmah nih anmah cung lila i an i tluntermi a si.\n10Miding mi cu an i lawm lai, an caah thil a rem thliahmah ko lai. An ṭuan man kha an i lawmhpi lai. 11Sihmanhsehlaw miṭhalo cu an lo ko cang; an tuahmi kha an cungah lehrulh a si lai.\n12Tangka cawihtu pawl nih ka mi kha an hrem hna i thil cawihtu pawl nih an hlen hna.\nKa mi hna, nan hruaitu pawl nih a pingah an in kalpi hna caahkhuazei lei kal awk nan hngal lo.\nBawipa Nih A Mi Bia A Ceih Hna\n13 Bawipa cu a bia kha chim awkah aa tim cang, miphun vialte kha an bia ceih awkah a tlam a tling cang. 14 Bawipa nih cun, a mi hna an upa le an hruaitu pawl kha biaceih awkah a chuahpi hna lai. Taza a cuainak hna cu hitihin a si: “Mitsur dum kha nan ramh dih hna i nan inn cu misifak nan chuhmi hna thil kha a khat. 15Ka mi nan rial hna cu nan rial hna awk hrimhrim a si lo i misifak nan deh nan hlen hna i an thil nan chuh hna cu nan tuah hrimhrim awk a si lo tiah Bawipa Ralkapbu Pathian nih ka ti,” a ti.\nJerusalem Nu Pawl Ralrin Peknak\n16 Bawipa nih, “Jerusalem khua nu hna khi zohhmanh hna u, zeitluk in dah an i zumh! An kal ah van lawng an cau i ahohmanh an hmu hna lo; a khiah in an i khiak. An fengbeo i an i thlaihmi an khi-ing tete cu ring cherhmarh hna seh tiah kar tawi tete in an kar. 17Sihmanhsehlaw dan ka tat cang hna lai — an lu ka meh hna lai i lu kawng in ka chiah hna lai,” a ti.\n18 Bawipa nih Jerusalem nu hna cu, an i porhlawtmi thil paohpaoh a lakkanh dih hna lai ni a phan lio. An fengbeo ah an i khihmi le an lu ah an i khimhmi le an hngawng ah an i oihmi le 19an kut ah an i khihmi hlawn vialte cu a lakpiak dih hna lai. An lu an i khuhnak puan le 20an luchin le an ban le an tai ah an i khihmi camh le 21an kutdong hrolh le an hnarthlaih le 22an puan ṭhaṭha vialte le an angki fual le an puai puan hna le kutput zal hna le 23an thlamlang hni hna le la hmangṭhia pavuah hna le an lu an i khuhnak puan hme tete hna le lukhuh thlamlang vialte hna cu a lakpiak dih hna lai.\n24Zihmui kha hmang ti loin a thut in an thu lai, taisawm ṭhaṭha kha hmang ti loin hrihrual hrat pipi tu kha an hman hna lai, samthlairem dawh si ti loin lukolh an si cang lai; puan ṭhaṭha kha i aih ti loin puan tlek chia pipi kha an i aih lai; an i dawhnak cu ningzahnak ah aa thleng lai!\n25Khua chung pa hna cu, a ṭhawng bikbik hmanh kha, ral kut in an thi lai. 26Khua kulhnak vampang kutka hna cu zuun ngaiin an ṭap lai i khuapi hrimhrim zong hi, hni lo puan loin vawlei ah a ṭhu komi nu bantuk a si lai.


Breaking News: Hakha Khuathar Ah Inn A Kaang I Minung Pakhat A Thi – Chuncha News\nBreaking News: Hakha Khuathar Ah Inn A Kaang I Minung Pakhat A Thi\nBreaking News: Hakha Khuathar ah inn a kaang i minung pakhat a thi 2021 January 9 zaan suimilaam 11:00 hrawng ah Hakha Khuathar ah inn a kaang i minung pakhat a kaanghchih. Inn a kaang mi hi a dihlak ah inn 3 a si i a kaangh dih.\nInn kaangh aa thoknak ah a um mi pakhat cu mei mih a kaanghchih tiah Hakha GAD nih a langhter. Fiangfai deuh in tial khawh kan vun i zuam lai. Credit: The Hakha Times\n2024 ah Bawipa nawlngaimi, Bible aa tlaihmi hruaituṭha Bawipa nih a kan pek nakhnga thlacam usih! 2024 ah Mike Pence tuhi Bawipa nih damnak, fimnak le nun khuasaunak tu pe chin ko seh! Democratic Party le Republican Party ti caan a dih cang. Hmunkhat tein kan Ram, kan Miphun, kan Khrihfabu le kan Chungkhar caah dawtnak he kalṭi caan le ṭuanṭi caan asi cang.\nBawipa nih careltu vialte 2021 kum chungah nan chungkhar le pumpaak cio ah thluachuahnak an pe dih hna seh! Nan itinhmi le nan saduhthahmi cungah hlawhtlinak an pe cio hna seh! Damnak, lawmhnak le hnangamnak an pe cio hna seh! Bawipa cu a zungzal in a ṭha! Credit: James Vanneilian\n2020 King Le Queen Kalaymyo Ah Zuamnak An Tuah I, King- Salai Van Ring, Queen – Mai Esther Nih An Co\nGood News: Rev. Dr. Hai Vung Lian Cungah Bawipa Thatnak A Lang Thluahmah Cang


***Vakok.Lian***: Ka Philh Khawh Lomi\nAcaan cu 1974 kum March thla ah a si. Zinglei khuadei lai suimilam 4 am hrawnghrang ah khualu sanglei i a ummi Pu Thang Hnin (Kulh Mang Pa) nih “Aw Lian Thang Pa”2 tiah a vun au. A rauh hlan ah Lian Thang Pa nih a vun hawih ve i Khuangtum lei ah “Vau Kan Cul“ lai i Pu Thang Dum (Tin Cung Pa) le Pu Hmun Ling (Sam Par Pa) zong kha hei chim chin ve hna law tiah a vun ti hlei ah Pu Thang Hnin nihcun Par Hliang pa aw khuangtum lei ah Vau kan cul lai ee tiah a hei thanh rih. Zei thongpang chia dah a um, vau kan cul lai an ti cu, zei a sullam dah a si tiah ka nu cu ka vun hal. Ka nu nih Ram kan vai lai, khan kan haw lai tinak a si, sa khan kan dum lai tiah ti phung a si lo. Khan chung i a ummi sa vialte ka dang ah an kal dih sual lai tiah an zumh caah vau kan cul lai tiah minhlen in an tinak sullam a si a ka ti.\nKhua cu a hung dei i thaithawh ei khim le cangka vau cul nak i a kal hnga ding pawl cu kan chuncaw le kan ti thol cio he kan i thawh cio i Phaipha lei kalnak lam Hup Mang Pu a lungpumh (kuu) hmun ah kan i tong dih hna. Minung kan tling pah cang lai ti khan ah khan Pu Duh Lei (Par Hliang Pa ) nih ralrin peknak le cawnpiaknak biatawi te a chim. A chimmi hna cu hi ti hin a si: (1) Meithal a tlaimi (or) khan a bawhtu nih sa le minung hliah lo in kah lo ding, (2) hi ka zawn hin na bawh lai tiah hmunhma pek hnu ah sakhan dumnak chung ah a thli thup in mifir bang luh lo ding, (3) sa cu keh le awrh artlang in bawh cio a si lai caah khan a bawhtu umnak keh le awrh ah meithal thlah lo ding, (4) kuanpum (or) kuansau pakhat cio lawng nan rawn lai i kuancik hman lo ding, (5) minung le sa palhsual a fawi te caah khanhawtu zawng dai tein kal sawhsawh lo in chawi, chawi tiah au peng ding tiah a kan chimh. Cu hnuah Pu Bawng khur (Bawng Khua) nih thla a cam i khan hawihnak lei ahcun kan i thawh.\nAhmasabik ah Zosang tiva dong i Thingmasu timi khan an kan dumpi. Khan bawhtu hna lam hruai cu Pu Hlawn Mang a si. Khanhaw pawl cu Pastor Khen Tum nih a kan hruai. Pastor Khen Tum nih sa hawtnak caah muko a rak i ken. Khan a bawhtu pawl ready an si cang lai, an i tinhnak hmunhma cio an phan cang lai, haw cang u si tiah lam hruaitu nih a kan ti le cangka sawi, sawi sawi tiah kan au i khan hawt hram kan thok. Minite (5) hrawnghrang kan vun hawt ah vom, ngalhriang, sazuk a um e, i ralring u law tiah khan chung in Pastor Khen Tum a\nvung au i muko a vun tum le cangka meithal thawng cu khuarit vantek a lo ko cang. Ral dah an i do ti awk in a um. Vom aihrum thong le kio thong cu vawlei a cim cang lai ti awk in a hninh dih caah ka tih tuk i thingkung cung ah ka kai. Ka hawi le zawng keimah bang thingkung cung ah an kai cio ve i vom ai thong a daih hnu ceo in kan tum than. An kahnak he an nawlhnak he meithlal cu zun (32) hrawng an puah rua ka ti. Sa khan a bawhtu pawl nih ra cang u, haw ti hlah uh an kan ti i khanhawt cu kan i ngawl. Thongpang cu an i hal i Pu Ram Vak nih vom sumh 9 pakhat, Pu San Ci nih vom sum 8 pakhat, Pu Bawng Khur nih ngalhriang tlaih 7 pakhat, Pu Duh Lei nih nengpi tlaih 7 pakhat an hrilh ko hna. An kahmi sa cu hmunkhat ah kan pumh hna i cu ka ahcun chuncaw kan ei hna. Rawleinak ca le Pathian sin lomhnak cu Pastor Khen Tum nih thla a kan campiak hnu ah chuncaw kan ei ti hna. Chuncaw kan ei dih hnu ah “Khon Cung Hmui” timi khan kan dum than lai tiah an ti. Pu Mang Kom nih hi zatzat sa kah hnu ah zeidah dum than a hau, nan kah ciami sa hmanh kan phawr kho ti lai lo tiah a ti sual ciamman i upa pawl nih an thah lo lawng lawng a si. Sakahnak thluahchuah bawmgmal na phih dih lo maw? Biachim holhrel i ralring awk a si, ngakchia zawng na si lo tiah an chimh hrin.\nKhon Cung Hmui timi sa khan cu kan dum than. A rauh hlan ah Pu Hlawn Mang nih nengpi pakhat, Pu Thang Sui nih ngalhriang pakhat, le Pu Za Hram nih saza pakhat an hrilh than hna. Cu hlei ah vanchiat van that, Pu Ram Hnin cu nengpi kibu nih a pah sual i Pu Ram Hnin cu tha lo lak in a hliam hlei ah nengpi cu a hngawng a kaik i a thi bak ve. A thimi nengpi cu Pu Ram Hnin kahmi sa ah chiah a si. Vau cul nak a kalmi cu (50) kan si. An sakmi a tam hlei ah Pu Ram Hnin zawng cu puak a hau fon i kan lungre a thei ngai ko. Asinain sakhi cek le sazuk cek hmanh hlawnh siang lo in ek cek bu he kan phawrh khawh dih.\nKan khua a langhnak Arti Au Nak hmun bo kan phan. Meithal a tlaimi cu 38 an si i cu ka bo cun thlan an thlah. Meithal zun khat ah vawi (2) cio an thlah i vawi 76 an thlah. Van le vawlei a rawk cang lai ti phun in ngakchia rual cu kan khua ruah a har dih. Upa deuh nih hla do an i thawh. A rauh hlan ah sianginn cerhhmun bo in “A hu maw, a hu maw” tiah an rak au. A nih le a nih nih e vom e, a nih le a nih nih e ngalhriang e, a nih le a nih nih e, nengpi e tiah kan lak i aw thang bik Pu Thang Hnin nih a hei thanh ve hna. Chitkhat te ah an thei fiang lo, an fian hlan lo au le nawlh lengmang a si. Cu ka bo cun kan khua cu meng khat le tlompal a hla rih. Cu ka bo ahcun suimilam pakhat hrawng kan i din hnuah kan i thawhthan hna. Khua luh lai hranwghrang kan phanh cu khuami nih an kan donnak meithal thlah thawng, darkhuang, baleu, sumsel, muko le chengcheng tumthong kan vun theih cang. Khua hauka kan vung lut i biakinn chak lung donh in khuami nih an rak kan don i meithal cu khatlei le khatlei in hehchet tiah an thlah. Darkhuang, baleu, sumsel, muko le chengcheng an tum. Khuang le siaki belte an tum lo. A phung a si lo an ti. An kahmi salu pawl cu artlang in an tonh hna i zoh cio a si. Zupu pu (2) an dah i an thlawrmi cu hrai in an pawt hna. Zuhui le zureu zawng hrai in an phawt hna. Sakap milian, mingan deuh nih hlado (vahla) an i thawh. Ka ngiat hna i cheukhat cu an tap. A ngeih a chia, an li a leng i an mitthli tete an biang cung in a lung. An hnar no ruh a tam hna i an holh kho lo. Hi tluk hawi nuamh lio ah hi hna hi ziah hi ti hin an um tiah ka nu ka hal i hi bantuk caan ahhin thlanmual a liam ciami an chung khat pawl an hlam hna, chungkhar an tling ti lo i an ngeih a chia, hi bantuk an pa le an u le nih sapi puam an kah tik ah um ve hna sehlaw zeitluk in dah kan i nuam lai ti kha an ruat i an ngeih a chiat bia si a ka ti.\nCu ka zawn ahcun mui tiang kan um hnuah kan mah le kan inn lei cio ah kan tin cio hna. Kan sa vo cu ka far nu Sui Zing nih inn tiang a ka phawrh piak.Zanriah kan ei cuahmah lio ah leng Iang Cuai a rak lut i Pu Duh Lei nih nengpi a kahmi kha salupawng vun ka cuar lai a ti i kan kawh hna ti a si ko. Salupawng vun cuar timi cu a kahmi nengpi a phei kha ni le far pek (hleh) lo in vok pakhat thah chap in a kah zan ah tuahmi puai a si. Pu Duh Lei cu khrihfa a si caah cu zan cu zudah phunphai a um lo. Lam le kui zawng a um lo. Dei lai suimilam 2 am hrawng ah rawl an kan dangh. Nengpi sa le vok sa cu vuai cikcek in ka ei.\nAthaizing ah Pu Hlawn Mang zawng nih a kahmi nengpi phei cu tlang a zam ve. Pu Ram Hnin zawng nih tlang a zam ve. Khua te kan ti cu uak ngai in tin co cio a si. Cun thongpang ka theih thanmi cu Pu Ram Vak nih Pu Bawng Khur i a kahmi ngalhriang lu kha a hal chap i a mah a kahmi vom he Pasawm (somtuk) som a tuk lai ti a si hlei ah Pu San Ci zawng nih Pu Thang Sui i a kahmi ngalhriang lu a hal chap ve i Suansang ka tuah lai a ti ti a si ve ai.\nPu Ram Vak i Pasawmrel (Somtuk)\nA ni thla cu ka cing ti lo. Pu Ram Vak cu bawite a bawi balmi a si caah pasawmrel puai a tuah ni ah pawngpi aa ponh, sumthong aa tonh, puanrang lam kalh a sawi hnawt i laibiar tial pi he khat lei khat lei aa chawk. Nutar patar deuh kha nan rat khawh caah kaa lom tiah a chonh, a biak hna. A liam ciami caan (or) hnulei caah tiah naa pakhat, a ra lai dingmi (or) hmailei caah tiah sia pakhat, sathluak (a kio noh) caah vok pakhat, liamsa caah vok pakhat le hnomsa caah vok pakhat a thah. Zupu cu a tam taktak. A mah nih a dahmi vok in mi dang nih an rak tlomhmi a tam deuh. Cu hlei ah mi nih an tlomhmi zureu zawng a tam taktak. Lai lam an lam. Rawlei hlan chun suimilam 12 hrawng ah a kio noh (sathluak) an kan dangh. Lian sa cu pasawm a rel balmi le sapipuam a kap balmi an pek hna. Hnomsa tu cu pasawm a rel bal lomi upa, patar le khual upa an pek hna. An ei dih lomi sa cu an inn lei ah an va pek hna. Zan lei sang ah rawl an kan dangh i pai a tuah. Paih a dih in zan 10 pm tiang lai lam an lam than.\nPu San Ci Suan Sang puai\nA ni le a caan cu ka cing ti lo. Pu Ram Vak pasawmrel a dih hnu zarh (2) dan ah a si. Pu San Ci zawng cu Pu Ram Vak bantuk in lai thilthuam he a um ve. Sumthong belte aa tonh lo. Sa zawhmi poahpoah na rat khawh caah kaa lom tiin chawnh le biak kha a biapi bik ah a chiah tiin ka hmuh. A lomdon timi mi zapi ei awk caah vok pakhat, liansa caah vok pakhat, hnomsa caah vok pakhat an thah. Pasawmtuk le Suansang puai an tuah ningcang aa khat dih. An thahmi sa belte a dang. A dannak cu pasawmtuk tikah hnu lei ca le hmailei caah tiah keli sa pakaht veve thah a si. Suansang ahcun a um lo. Maw kha lio caan kha zanmang le tuanbia ah an cang dih cang. Kha lio i an i thawhmi hla do (va hla) hna cu:\nHla do tial chih ding asi rih nain ka rak peh kho deuh rih lo.Kan peh tthann te lai.\nBy:: Chan Pum\nPosted by L.VanBlian_blogpost.com at 7:35 AM


Ceunak | Radio Veritas Asia\n“Hi vawlei cungah ceunak bantukin ka ratnak cu a ka zummi paoh kha khua mui chungah an um peng nakhnga lo caah a si.” (Jn 12:46)\nJesuh Khrih cu kan vawlei cungah ceunak bantukin a rak ra mi a si tiin nihin kan relmi cathiang chungah kan hmuh. Chun Ni ceu caan ah minung hna nih nunnak caah an tuan an kawl cio ko nain ceunak nih thatnak a pek hna nak cungah theihthiamnak le lawmhnak a ngei lomi hna zong an um kho men lai. Mi tampi cu zan a hun phak tik lawngah ceunak man an theih deuh i ceunak a um nak hnga ding caah mei van in ceunak kawl cio a si tawn.\nFa le hna nih a nung lio mi nu le pa hna sinin dawtnak tling tein hmuh lio caan ah nu le pa hna i an kan dawtnak a sunlawih ning kha a theithiam mi kan tlawm kho men lai. Sihmahsehlaw a kan dawtu hna an hun um lo tikah an rak kan dawtnak kong kha hnu lei khirh than a duh mi tampi zong an um.\nNangmah caah an nunnak pek tiangin an dawtu hna le an kilkawi tu hna kha na nunnak caah ceunak an petu hna an si. A rak kan dawtu hna sinin kan rak hmuh mi dawtnak ceunak hna kha kan nunnak ah langhter ve in kan vawlei pi caah, kan pawngkam a ummi hna caah ceunak si ve ding a si. Cutin kan nun khawh a si ahcun kan pawngkam caah a nuam deuh mi sining kan ser khawh ko hna lai. Cucu Jesuh Khrih nih a kan duhpiak mi zong a si.\nJesuh Khrih nih a kan pekmi, a kan hmuhsak mi dawtnak ceunak kha kan nunnak ah langhter ding a si.


Tuzaan Kawlram Mipi Cawlcanghnak Zoh ah Celh a Si Hrim lo ee – Kawltu Team\nTuzaan Kawlram Mipi Cawlcanghnak Zoh ah Celh a Si Hrim lo ee\nKawl Ralkap nih hramhram in Uknak an lakmi kong ah Kawlram mipi an thin a hung tak tak. An lung a tling hrim lo. Tuzaan Suimilam 8:00 pm hrawng khan Yangon, Kalaymyo, Tahan le Hakha tiang bak in lungfahnak langhternak ah bel kheng an tum cio.\nMipi lawng siloin Kawlram minthang tampi zong nih hi thil hi an tuah. Chin hlasakthiam Sung Tin Par, Esther Dawt Chin Sung, Benjamin Sum siseh mi dang tampi hna zong nih belkheng an tum cio.\nKawl Ralkap hna nih hin State Counsellor Suu Kyi le hruaitu upa tam nawn an tlaih hna. Hi kong he pehtlaiin mipi an lungfak cio. Kawlram hi Democracy lam tluan a kal cuahmah tiah ruah lio ah zahan tihni February 1 ah mangchia tak tak a rak chuah hi a si. Hakha zong ah lungtlinlonak belkheng tumnak an tuah ve.\nCun, Ralkap uknak an duhlonak caah Mytel company engineer 70 leng nih rian an chuah tak. Ralkap nih cozah uknak an lak ruang ah Sagaing ramthen Mytel Company Branch a si mi Engineer minung 70 leng nih an rian an chuahtak colh. Monywa khua ah a um mi Mytel Sagaing Branch ah Engineer riantuan minung 70 leng nih thanhca pakhat an chuah i, ralkap nih uknak an lak mi duh lo ruang ah mipi sin ah kan ttang lai tiin an rian an chuahtak nak kong an thanh cang. A tulio ramchung ah siizung 70 lengkai siibawi te hna nih an rian an chuahtak cang i, Civil Disobedience Campaign ah an i tel cang hna. Chin ramkulh chung zong in Hakha, Falam le Teddim siibawi te an rian an chuahtak cang tiang thawngpang a chuak. Mytel Company hi ralkap nih an ngeih mi MEC company tang ah telecommunication a tuah mi a si i, cu hlan zong ah vawleicung nuhrin covo phu le thawngzamh hna nih an kherhlai ngaingai mi a si. Source: CBN\n← Kawl Ram Ralkap Nih Lampi An Khar Cuah Mah Lio Ah A Laam Mi Nu!!\nMandalay Khua Chung ah Kawl Ralkap Pawl Biatak tein an Cawlcang →


Kum 11 Le 12 Nu Te Te Nih Satan Biaknak Caah Minung Thah An I Tim | Chin 7 News\nKum 11 Le 12 Nu Te Te Nih Satan Biaknak Caah Minung Thah An I Tim\nOctober 26, 2018 admin WORLD 0\nUS ram i Florida ah siahngakchia 2 hna nu te te cu an 2 ning in a tuhi hngakchia thong ah chiah an si. An thil tuah timhmi nih hin an sianginn saya/sayamah te si hna seh, an nu le an pa si hna seh, palik pawl zong a hninh dih hna.\nPalik bawi pakhat nih a chimnak ahcun “ hi hna 2 nih hin sianginn zumput ah mi hngak duakzau dih minung 15 hrawng thah an i tim, hi an tuahnak a ruang hi satan sinah raithawinak caah a si tiah an ti ” a ti.\nVantthat ah an saya te nih an tlaihmanh hna i palik pawl an auh cawlh hna. Palik pawl zong an lau ngai i hlathlainak an tuah tikah an inn ah ca pakhat an hmuh i cu ca ahcun an sianginn umdaan a pung aa suai i bathroom ah kan hngah hna lai tiah ca a ttial.\nAn phone pawl an check hna tikah an message ah cu bantuk tthiam tthiam cun aa ttial i kan thahmi hna innka hmai ah kan chiah hna lai i kanmah le kanmah kan i that lai tiah aa tial. Khuaruah har a si ko bible nih a chimmi caan donghnak cu kan naih thluahmah cang ko hi.\nBreaking: Yangon Ah Sehzung ngan taktak kaang cuahmah mei an hmit kho rih lo


Zumtu Hna Thlacam Piak Nak Thawngin Trump Caah Thawngpang Tha Tuk! – Chin 11 News\nZumtu Hna Thlacam Piak Nak Thawngin Trump Caah Thawngpang Tha Tuk!\nDemons Pi Pelosi Le Pu Bin Zuamnak Cu Rep Senators Nih An Hlawt :- US President hlun Trump sualphawtnak Demon Pelosi nih a chuahpi mi cu Rep Senators 45 nih an duhlo i an hnawlpiak diam hoi ko. Hi chungah hin Trump party chung minung siko nain a leirawitu Mitch McConnell zong nih trump sualphawtnak cu a cohlang velo, hi sual phawtnak le trump hi ai ralkah cang a ti ve.\nA ra laimi Feb.9 ah an chuahpi thante lai i zeidek an lawh te lai , Demon party lei nih cun thong khumh rumro hi an i buaipi ko, a sual hrim tiah biaceih i dantat hrim hi an duh, a ruang cu Demons party riantuannak a doh kalh ding hna an duhlo, an sualnak hmuhpiak i phomh lai an phan caah si ko lai tiah mitampi ruahnak cu si. Trump a voihnihnak Khuachia tiah micheu nih an auhmi Pelosi nih cun trump cu a sual kawl peng le thongkhumh hi a duhmi cu si.\nTrump sualnak hmuhpiak loin le daihter an duhnak an hlawt piaknak hna a ruang cu, Office-zungah a thu tilomi rian in dinhter dingah sual kawl hi cu a dik tilomi sual phawtnak si an ti. cucaah a suallo tiah a atu a voihnihnak ahcun biaceih piak si. Feb.9 zongah hin a suallo tiah biaceih piak si te ko lai tiah zumh si, a ruang cu trump zungin a chuah hlan ah chuah i sualphawt kha Devil pelosi tinhmi cu si i, zung thu tilomi hei buai peng kha sullam ngeilo ah an chiah cang, phung buarlo in an ceihpiak tte hrim lai. Credit: Daily Mail/ The Thantlang Post Network\nNote: Zumtu hna nih Trump caah thla an cam peng caah tutan Tazacuainak ah Trump nih thiam a co hrimhrim lai tiah zumhnak ka ngei ko. Cucu keimah ruahnak a si. Zumtu hna nih thla an cam piak nak hi a lak a si hrimhrim lai lo.


Ning Zak Tuk Si Cang : Wah Hna Hmai Ah Min Aung Hlaing A Chuah Sual Cang. – Chintanbo\nMyanmar ralkap hna nih cun, tlang cung hriamtlai phu hna chung in a tthawng deuh mi hna cu an lemsoi cang hna.Ram le mipi ca i zeihmanh ruat lo in, mah pumpak ca long a ruat mi nih cun, zeitin dah a lem soikhawh hna lai.A tu zawngah hin, wah cozah le SSPP hriamtlai phu hna cu, a lemsoi hna nain an duh lo tiin Irrawaddy news nih cun a langhter cang.\nmah le mah nawnnak i kahter hi cu kawl ngian a si ko. hlan zongah a rak hman tawm mi thluak a si.mah hihi hriamtlai thazang derternak ah a hman bikmi a si tawn.SSPP hi chaklei shanram hmun khuar hna an si.Thlanglei Shanram ah hmun a khuarmi an mah Shan thiamthiam SCSS hna he khin hmuhhma kongah an mah le an mah aa zong a buai peng mi an si cia.\nHi ralkap phu hna hi a tthawng ve ve mi an si i,ralkap 8000 vve a ngeimi an si.myanmar peace monitor Wa tiah theihmi UWSA khi Independence ram tluk dengin an mahte in nawlngeihnak an ngei cang.Kawl ram buaile bai kongah i thlak an zuam naisai loh.kawl ramthil ri zei hmanh an herh lo hrim Thailand chuak mi thil le ri deuh khi an hman caah,kawlram kongah zei hmanh bia an zuam lo.\nTu tan zongah AA bantuk in Ming Aung Hliang nih va kal riangmang i, va thlen sawi ai tim nain an mah kawl ralkap lei tangin.mipi thah le tlangcung mi i kah ter phun kha cu an duh hrim hrim lai loh.Cucaah Wa miphun sin in va kal i an lei tang dingin cun zeitik hmanh ah a thlem sawi kho hna lai tiah zumh a um lo.\nKawl ralkap ziale za cu tlangcung mi phun KIA,KNU WA nih cun hlan liopiin an rak hngalcia dih cang mi a si.a zumh in an zumh khawh tihna lo caah An Mah tein Independence a la mi an si.kawl ralkap zongnih tlang cung hriam tlai hna lak ah, a tih bik mi an si tutan ah AA bang in sawm khawh le lem khawh cu an si nai sai lai loh.\nMin Aung Hlaing nih Wah hruaitu pa sizung i a um lio ah, sanpioh a rak pek mi cu,zei san tlai ti lo tinak si cang.


Nihin Mindat-Matupi kar i kahnak ah Min Aung Hlaiang Uico Pawl Tamngai An Thi\nMain Editor November 3, 2021 Leave a Comment on Nihin Mindat-Matupi kar i kahnak ah Min Aung Hlaiang Uico Pawl Tamngai An Thi\nNihin Mindat-Matupi kar i kahnak ah Ralkap 10 tluk an thi, CDF-Mindat in pakhat nih a nunnak a pek i Pahnih hliamhma an pu. Matupi in Mindat lei ah a kir tthan mi tank pahnih le ralkap motor 75 cu CDF-Mindat nih Mindat-Matupi kar lam hmunkhat ah an kah hna.\nFimcawnnak zung nih CDM le Non CDM cazin a thanh mi ah CDM a tuah mi nih nan min a tel le tel lo tha te zoh ding in CDF Kamplete nih ralrin nak an pek hna. CDM tuah mi pawl i let than ding in hram hram in a fial tu Ralhrang misa pawl nan min kan in theih dih hna, kan in hmuh hna nak poh ah kan in fimtawl cang hna lai tiah CDF Kanpelet nih cathanh an chuah. Yangon Tanlan ah Mawtaw PK 3 meithal in an kahthah hna: Yangon Ramthen Tanlan peng ah Nihin chun ah mawtaw PK 3 cu Tanlan Mizapi vengtu Ralkap nih an kahthah hna tiah thawng kan theih. November ni 3 chunhnu suimilam 1:30 hrawng ah Tanlan peng, TilahWa Sehzung pawng\nKalay Thlanglei Kahdoh nak thawngpang Update →\n← Myanmar Idol Ah Alang Ve Mi Yaw Kee Pasaltha Bak Asi, “Kan Tuan Lo Cun Si Kho Loh”


GOOD NEWS: CDF NIH LAIKUA TIDIL PAWNGAH RALHRANG DRONE AN KAHTHLAK – The Chinlung Post\nThawngpang ttha taktak pakhat cu a si ko. Ralhrang kawlralkap hna nih ngiat thlainak ah an hmanmi asi lai tiah ruahmi Drone pakhat cu Chinland Defense Force hna nih tla lak in an kah tiah thanhnak an tuah. Tutan ah Chinland Defense Force hna nih ralhrang kawlralkap Drone an kahmi hi nizan tihni August ni 11 ah khan a si. Hi drone an kahnak cu Laikua Tidil pin, peng 16 lam tlang ah asi tiah TRC nih alanghter.\nThawngpang dang: SAC Ralhrang nih Panmunchawng Khuami Pu Joshua an Kah.Nizaan (August 12) ah a cangmi Kalay peng, Hakhalay, Chawngkhuah le Natchawng hrawnghrang kahdohnak ah Panmunchawng khuami Pu Joshua cu SAC ralhrang nih a lu ah meithal in an kah i a nunnak a liam, tiah thawng kan theih.\nNatchawng pawngkam ah kahdohnak a um lio ah Pu Joshua hi SAC ralhrang he an i tong sual i an tlaih hnu ah meithal in a lu ah an kahmi a si. Pu Joshua hi PDF zong a si lo. Khuami sawhsawh a si. Ral zong a domi a si lo. Nihin zinglei ah Natchawng pawng tlanglawng lamkam ah a ruak kan vung char,” tiah khuami pakhat nih The Chin Journal ah a chim. Panmunchawng khua cu Hakhalay khua he aa pehmi Laitlang lei kap ah a ummi a si. The Chin Journal


Kan i lawmhpi tuk hlasak thiam Van Hlei Sung” Surprise” bak a si a tha taktak – TIMES OF CHIN NEWS\nKan i lawmhpi tuk hlasak thiam Van Hlei Sung” Surprise” bak a si a tha taktak\nNangmah konglam theihternak rak kan tuahtak law kan duh ko ? Aww kalawm. Ka min cu vanhleisung ka si. Ka chuahnak ka khua cu hriphi. Atuhi New Zealand ah kan chungkhar ning in khua kan sa. Kei hi Bawipa dawtnak thawngin Victoria University of Wellington ah Commerce ka kai.\nNaihrawng ramkip um Chin mi nih hlasak an i sawm peng i ramdang na kal nak tete kan rak hmuhtheih peng, ram zeizat ah dah hlasak bak ah na kal cang, zei bantuk ram hna ah dah an si. Lehna: Bawipa dawtnak thawngin le cawisaannak thawngin dawttu le hnakkar tenhtu tampi ka ngei i kum hnih chungah khua dang tete ka phaknak tam ngai. Ram zeizat dah ka phak ti ah cun ram5 ka phan cang i cu hna cu; Malaysia, USA, Australia-Lairam-Denmark an si.\nPasal caah mirang pa maw na duh laipa, zei bantuk pa dah na uar phun an asi ? Lehnak: kei mah pumpak duh thimnak in cun a zungzal in Laipa Pathian nih kan mah dawttu le kan caah a tthabik atimi a kan chiah piak cio ko nain keimah pumpak ah ka duhmi pa cu ritnak (dinmi, hmawmmi le khaimi) a tawng bak lomi. Mah hi a biapi cem. Vawlei ah santleihnak pakhat hmanh a chuah pi lomi thil asi Cu khawh cun keimah ka sining tein a ka cohlang mi le hmailei innchungkhar sertik zongah bochan le zumhawktlak mi pasal cu aho nu ca poh ah an ttha. Cun amah kha, pasal ttha tiah aa zum ve bakmi. Phorhlawt le ruamkai tiang cu si lo nain bochan awktlak asimi kai za ai timi pa sin cun hna a ngam deuh lai ka ti.\nLaimi laak ah celebrity pakhat kan i ngeih ve mi na si tik ah soiseltu le huatu dohtu cu nan ngeih ve ko lai va si kaw zeitindah hi bantuk pawl hi na pah ningcang asi ( how do you cope with it) ? Lehnak: Sau nawn cu an ka ti tluk in leh rulh ka duh ve ko hna aruang cu zeitik hmanh ah ka sining kha an thei lo le ka ruahnak taktak zong an thei lo i a thei i thiamtuk phun in bia an chim khin si a vai tawn. pheh lo te Pathian sin ah ka vuivai tawn. Ka ngeih zong a chel caan ah achia. Ka theih bal lomi minung siin soisel ka ton cu ka fahsak. “Mi hmai a lang i soisel le thlanglamh hmanh a tei kho lo”, an ti tawn nain, hlasak thiam nih khin hlasak lawng aduh. Mi he mah he tahchunh ton khi a rian asi chih lo. Mah kha ttha tein kan theih a herh.\nKei cu a ka raltu caah thla ka cam piak hna. Mah khawh khan cun ka tha a zaang i hmailei ka kal kho tthan.Cheukhat cu an thin ka hunter sual hna ka ti cun private in ngaithiam ka hal hna. A ka ngaithiam mi nih an ka ngaithiam, ngaithiam lo mi nih ngaithiam lo. Vawlei cu a si phung si ko.Lungdai le lungthiang tein nun kha a biapi. Note: Laimi hlasak thiam hna lakah zia le za le lungput uar um bak mi a si. Atu zong video a zelh cuahmah lio a si caah a chuah lai kan i ngeih taktak ko ” surprise” bak a si taktak ko lai.


Hlawt Khawhnak Le Ngaihthiamnak Ngeih I Zuam – LAICOMM\nHlawt Khawhnak Le Ngaihthiamnak Ngeih I Zuam\nTak ti ah cun kan thancho khawh lo cu kan hlawt khawh lo mi a um ruang ah a si . A si kho bal lai lo timi lawng te kan i tlaih peng i a cheu cu an thih tiang in a tlaih peng mi an um . Zei tik hmanhah ka sin ah a rak kir than ti lai lo ti kan theih ko na buin ruahchan nak he kan lung thin tak in kan hlaw kho hrim lo. A ra lai i a cang ding mi ah khan zei hmanh a tha hnemmi a um lo. Cu kan i tlaih peng ruang ah kan thang cho kho lo.\nKan mah he a peh tlai ti lomi thilri pakaht khatkhat ah siseh mi nung zang ah si seh kan ta/co khawh ti lo dingmi thil cu kan sining chung in chuah i zuam ding si . Cu ti na tuah ahcun lung daihnak zong na humh lai i na thangcho deuh hrim hrim lai.Ngaihthiam khawh ding zong in i zuam . Na lung thin harnak pe tu bik cu mi remlonak le huatnak te khi si ko.\nNa lung fah cu na mi remlo ruang te ahkhin si ko. Mi ngaihthiam khawh nak zong hi ngaih i zuam ko . A awl bakmi thil cu a si ve lo . A si nain vawlei cung ahhin a thil tha tuah hi a har cemmi si ve .Mah kong ruang ahhin lung rawk a phu maw ti zong kha tuaktan thiam ko . Na ngaihthiam khawh lo ahcun na nun chung mah na lungthin nih khan an temtawn peng ko lai .\nNungna helmei na si ko lai na nunning ah lawmhnak tak um kho lai lo.Ngaihthiam nak lawng nih na lung thin a lawmh ter khawh lai. A caan caan ahcun mi kaa khat ruang ah chunni tlak na lung nuam lo in na um tawn maw ? A bia pi cu mah bia ruang ah khan si loin na ruah lengmang ruang ah a thar in na thin hung than lengmang i si . A tu thawk in ngaihthiam khawh i zuam ko .A hlan nakin na lung dam in na nuam deuh hrim lai .\nPrevious Lung Nuamh Lonak Na Rak Ton Mi Kha Ruat Than Leng Mang Ti Hlah\nNext Tai fah, khuk fah ngei mi pawl caah mah hi na ei piak ahcun a dam ko lai


Matupi le Paletwa karlak lam ah motoka a let i – CHIN IDOL\nMatupi le Paletwa karlak lam ah motoka a let i\nPosted on June 22, 2019 Author chinidol.com\tComment(0)\nChin ram Chung Matupi- Paletwa Lam meng(3) Thanglong Ceang ah motoka a let I lamthlang ah a tlak caah minung pakhat a thi CYO Matupi mibawmtu phu nih an bawmh hna tiah theih si.\nMirum bantuk in khuasak duh caah bawmh nak hal mi Aurltralia nu.\nPosted on June 4, 2019 June 4, 2019 Author chinidol.com\nAustralia ram mi kum(27) nu pakhat cu mirum bantuk in khua sak a duh caah Gofundme ah bawmhhlanak page a sar I mizapi sin ah bawmh ah hal tiah theih si.mah nu nih mi bawmhnak in hmuh a timh mi zat cu (dollars- tingkhat) si. Mah nu min cu Margarita Tomovski si.kan hnu ah khan […]\nKalaymyo, Tahan ah Fa(5) ngei mi hringtu nu cu\nPosted on July 15, 2019 Author chinidol.com\nKalaymyo Tahan ah fa(5) ngei cang mi hringtu nu Daw Cing Huai Dim kum(32) cu July/13/19 ni zing ah hriawh nak in a nunnak a liam. Tahan khuabawi U Zan Do Nang nih mah Kong I phone an ka chawnh hi zingka suimilam (7:58) ah si.mah nu hi Tahan (9) lamkam ah ummi Haikung ah […]\nIndia ram Fani thlichia cu a zual chin lengmang i ttihnung bik mi\nPosted on May 3, 2019 May 8, 2019 Author chinidol.com\nIndia ram ni chuah leikam Odisha pyinay lei ah FaNi thlichia hran ruangah hmunrawn ah khuasa mi pawl minung (Tan12) hna cu cozah lei nih a huhim nak hmun ah an tthial hna. Thlichia fak a hran tak hlan ah minung tampi thial rih an timh hna. Odisha pyinay (rescue) mibawmtu commission minthang Odisha Bishnupada […]\nKalaymyo ah Ramthlo khuami Pu Zam Lian inn a kang\nNaupawi mi Nu nih Hngachia a hlonh ( a kal tak lio cu CCTV nih a tlaih i


Thawngthanh: Father's day pumh caanhmannak le kan thawng ~ Chin Mission Church\n– Tuzarh cu "Pale Ni" in caan kan hmang lai. Kan caan hmannak kan run thlah tthan. Nan hawikom theihhngalh cio rak sawm cio ding in kan in thanh hna.\n– July 16 ni cu Val Roland Van Lian Thawng le Leng Eden Thar te ṭhitum kutsih thlacamnak a si lai. Khrihfabu nih nan i ṭhitum kutsih thlacamnak cu kan in lawmhpi tuk hringhran hna. Chungtel kan zate in telpi khawh cio i zuam ding in kan in sawm hna.\n–\tCMC Tlephone le Fax cu June 16 ni ah bunh a si cang. Telephone le Fax no cu\n02-833-1197. A kan tawlrelpiaktu Sayama Rechel Cung ah kan i awm hringhrna.\n– Thawhlawm relnak ca ah tangka relnak cawk a si cang.\n– Tuzarh zong Hindul Khrihfabu nih second hand thil an kan hlut mi kha i thim cio ding in kan in sawm hna.\n– Hmaizarh cu kan pumh caan ningte in kan i pum ṭhan lai.\n– Pu Pum Hon Thang, Pu Ṭial Bik le Val Van Za Lian te siizung um veh can ah a tlawm bik won 10,000 cio kan asst. treasurer Pu Duh Tling Ceu sin ah nan rak pek naklai kan in sawm hna. Damnak tlamtling an hmuh nakhnga thlacam rih usi.\n–\tRalvennak kha April thla thih ah a hnu bik thawh ding a si ca ah kan treasurer Saya Joshua Mang Neih Cung sin ah nan rak thawh naklai kan in nawl hna.\n– CNF bawmhnak cu March thla thawk in June thla thih tiang tuah a si lai. Kan treasurer te sin ah zaanghlei chuah in nan rak pek cio naklai kan in sawm hna.\n– Pastor thaisung nu, Saya Joshua Mang Neih Cung, Pi Esther Tun, Pi Cing Lian Dim, Leng Hnem Za Nuam, Val Lian Cung Hnin le Rev. Van Lal Bawi nih damnak thiang an hmuh khawh nakhnga\n–\tPu Joel Za Lian Sang cu Apr 20 ni ah kan ramlei ah a va tlawng ta. Aug. zarh khatnak ah rak kir ṭhan ding a si i a lam a tluan nakhnga thlacam rih usi.\n– Campaign cawnpiaktu kan sawm khawh nakhnga\n– Hla ngaih awk: Through The Eyes Of My Father – Brianna Haynes\n[ https://youtu.be/I7SH9eP7Q_o ]\n– Bible caang: Pale nih an fale an zaangfah hna bantuk khin Bawipa nih amah a ṭihmi cu a zaangfah hna.


Baibal Tuanbia: Siangpahrang Ṭhalo nih Izipt A Uk - Jehovah Tehte Hna Web Site\nHika i mi hna nih hin mi cu hramhram in rian an fial hna. Rian ṭuantu pakhat kha saphaw hrihrual in a tuk chih mipa hi zoh hmanh u! Rian ṭuantu pawl cu Jakob innchungkhar mi hna an si i, Israel miphun tiah auh an si. Anmah kha hramhram in rian a fial tu hna cu Izipt miphun an si, Israel miphun hna cu Izipt miphun an sal ah an cang. Zeitindah mah cu a rak si?\nKum tampi chung cu Jakob a innchungkhar mi hna cu Izipt ram ah dai tein an rak um. Siangpahrang Faraoh dah ti lo in cun Izipt ram ah a lianngan bikmi Josef nih annih cu a rak zohkhenh hna. Sihmanhsehlaw a hnu ah cun Josef cu a rak thi. Cun Israel miphun a rak duh lomi Faraoh dang pakhat cu Izipt ram ah siangpahrang a hung si.\nCucaah hi a ṭha lomi Faraoh nih Israel miphun cu sal ah a can ter hna. Cu hlei ah a puarhrang mi le a ṭha lo mi pawl kha anmah uktu ah a rak chiah hna. Israel mi hna kha Faraoh caah khuapi hna kha an sak ter hna i fakpi in rian an ṭuan ter hna. Sihmanhsehlaw Israel mi hna cu an karh chin lengmang ko. Tlawmpal hnu ah cun Izipt mi hna cu Israel mi hna hi an tam tuk lai i an ṭhawng tuk lai ti an phang cang.\nFaraoh nih zeidah a rak tuah nan hngal maw? Fa a hringmi Israel nu hna a bawmtu sayama pawl kha a auh hna i: ‘An hrin mi ngakchia pa paohpaoh cu nan thah hna lai,’ tiah a ti hna. Sihmanhsehlaw khi nu hna cu miṭha an si caah ngakchia a chuakmi kha an that hna lo.\nCucaah a mi vialte kha hi nawlbia hi a pek hna: ‘Israel mi pa ngakchia vialte kha va that dih hna u. Nu ngakchia lawnglawng nan va nunh hna lai,’ a ti. Ṭih a nung ngaimi nawlbia a si ko lo mei? Ngak chiapa pakhat cu zeitindah a rak luat ti zoh rih hmanh u sih.\nHmanthlak chungah saphaw hrihrual aa put mipa cu ahodah a si i a tukmi pa cu ahodah a si?\nJosef a thih hnu ah Israel mi cu zei ah dah an can?\nIzipt mi hna nih Israel mi hna kha zeicah an ṭih hna?\nFaroah nih Israel nu hna fahrin a bawmtu nu pawl kha zei nawlbia dah a pek hna?\nExodus 1:6-22 rel.\nJehovah nih Abraham sinah bia aa kam mi kha zeiti lam indah a rak tlinter? (Ex. 1:7; Gen. 12:2; Lam. 7:17)\nHebru nau a hrintertu nu hna nih nunnak man a ngeihnak an upat kha zeitindah an langhter? (Ex. 1:17; Gen. 9:6)\nNau a ngeihtertu nu hna cu Jehovah sin i zumhawktlak an si caah zei thluachuah dah an hmuh? (Ex. 1:20, 21; Ptb. 19:17)\nBiakammi Abraham Tefa kong he aa pehtlaiin Jehovah timhnak kha khenkham awkah Satan nih zeitindah aa zuam? (Ex. 1:22; Matt. 2:16)


US Lainu Shin Bia Video Cu Zoh A Nuam Kho Tak Tak. – Kawltu Team\nUS Lainu Shin Bia Video Cu Zoh A Nuam Kho Tak Tak.\nNovember 20, 2020 November 20, 2020 Pu Tawn Mang\nUS Lainu hlasakthiam ngaingai simi Shin Bia live video cu zoh a nuam kho taktak. Aa dawh khawh ning cu a mak ko. Tutan live video a van thlah mi ah hin Mizo hla “awm lo ta la” timi hla zong dawh taktak in a van sak. Mizo hla, Lai hla, Mirang hla a sak khawh dih, uar um kho taktak. A mui siseh aa dawh taktak fawn. A tang bak ah a video a um lai.\nVideo Credit : Shin Bia\n(Mah capar hi van rel chap) Laimi nih kan uar ngaingai mi Aung La Nsang, Tial Thang le a hawile pawl cu caan nuam ngaingai an hmang tti hna. An hmanthlak zoh tik ah an i nuam ngaingai. Zoh an nuam taktak fawn. An hmanthlak zoh tik ah zeiti tluk in dah Aung La le Tial Thang hi an i dawt timi hmuh khawh a si. Aung La Nsang nih hmanthlak a van thlah mi ah mah ti hin a tial. A tanglei ah tling deuh in van rel.\nAung La Nsang, Tial Thang le a hawile pawl cu caan nuam ngaingai an hmang tti hna. Mah ti hin Aung La Nsang nih a chim, “Hi bantuk in BJJ coach Wally,Indiana le a fapa te he Lunch kan dum tti kho hi a ropi tuk. A caan ahcun kan nun ning hi a mak ngai ve.” tiah a caan ahcun an hawile pawl hi an i nuam ngai ve tawn nak kong a chim.\n(Mah capar hi van rel chap) Burmese Python Aung La Nsang nih “ka rak kir zau lai” tiah a chim than cang. A biachim mi cu uar um kho taktak si. Ruah(Rain) a sur le Ni(Sun) a sat lio zong ah training ka tuah mi hi ka dinh tak hlei lai lo tiah a chim. Aung La hi kan theih cio cang bantuk in Ridder cu vanchia ngaingai in a tei lo. Asinain a lung a dong lo, mah tak hi uar a um khun nak cu a si.\nAung La Nsang nihcun “Ruah(Rain) a sur le ni(sun) a sat tuk a si zong ah kan training thiam thiam lai” tiah a chim. Exercise a tuah nak hmun cu zoh a nuam law law. Aung La lungput hi uar um kho taktak. Sungh a duh bak lomi asi. A bak ah a video a um lai. Link hi click law video zoh khawh a si lai.\nVideo Credit : Aung La Nsang\n(Mah capar hi avn rel chap) Tutan US thimnak cu vawleipi nih a cuanh bak in an cuanh cang ti cu theih dih asi. A tu tiang zongah a hodah teitu taktak asi timi hmanh theih khawh asi ti loh. Democratic Presidential candidate Joe Biden nih Donald Trump le a hnu zultu hna nih hin zeitluk hmanh in i zuam hna sehlaw election result cu letkhawh asi tilo tiin a chim.\nTrump cu i lungsak dingin a ti. News le media tampi nih cun Biden cu White House lei ah i thialkamnak ding lawng a tuaktan cang tiah an chim i, Trump hi zeitluk hmanh in White House ah i um aa timh hmanh ah asi kho lai lo tiin a tarlangh. Biden nih a advisors hna cu tong in January 20,2021 ah a office ah a luh tik ah an riantuan ning ding an ceihkhang cang tiin an tarlangh.\nAsinain Republican lei zongnih sungh cu duh loin biatak tein tan an lak lio pi asi ve i, 2020 US thimnak ah thil diklo tuk in state cheukhat ah a cangmi hna cu phozar i Trump nih a dirhmun cu pehzulh tthan dingin an i zuam peng ve. US secretary of state Mike Pompeo nihcun dan nih a onh bantuk in state cheukhat ah vote tla mi hna cu an relthan lio asi i, Trump nih hin teinak cu a hmuh than hrimhrim lai i, Democrats Joe Biden nih teitu ah airuah nak cu hnawl asi lai tiah a chim ve. Russia, China, Mexico, Brazil, Turkey le Slovenia hnan nihcun US thimnak hi fiangfai tein a dih hlan poh cu lawmhpi an timh lonakkong an rak chim ve. A sinain Trump hawitha asi mi India le Israel tu nihcun Joe Biden cu an rak lawmhpi manh cang.\n← Share Cio Hna Usih ! Bawipa nangmah na inn te ah na fa dawt Pu Chum Lian Mang a rak tlung cang.\nDr.Lian Hmung Sakhong Nih Meithal Kah I Zuam Nak Ah Pakhat Nak Aa Kan Ngah Piak. →


MIN MAW NA DIRPI LAI THILTHA A TUAHTU DAH NA DIRPI LAI – The Chinlung Post\nMIN MAW NA DIRPI LAI THILTHA A TUAHTU DAH NA DIRPI LAI\nMin maw na Dirpi Lai? Thiltha a tuahtu dah na dirpi lai?Pu Van Kai cu a min a thatuk nain mah nuamhnak ca lawng a kawl mi asi. Pu Hell Tla cu a min style lo nain midang caah thiltha tuahtu asi. Pu Van Kai min cu min tha tuk asi, kei mah ka zumhnak he zong ai pehtlai mi asi le Van Kai zong ka duh caah Pu Van Kai min hi Dirpi ko ning na ti lai maw?\nPu Van Kai na dir pi ruangah Van ah na kai hlei lai maw?Asiloah Pu Hell Tla cu midang zawnruat le Thiltha a tuahtu asi caah Ka Dirpi bak lai na ti lai dah? Min nih Lai a rel loh a minung ah khan kan dir awk a si ko.Chin min အလွဲသုံးစား hman in နိုင်ငံရေးကစားကွက် ruangah Kan Chin mi no an thinlung a pial sual Lai phan a um tuk.\nFapa 2 na ngeih hna i, Jocob le Chin Pasal tiin min nai sak hna. Jocob he Chin Pasal he na fapa an sinak le Chin mi an sinak kha ai khat ko. Jacob asi ruangah Israel mi na si na ti kho loh. NLD Le CNLD min bunh ruangah miphun min kan chim ding asi loh.Hi hnu kum 5 ah cun Chin State vial te a huap kho mi Party min pakhat mindang a hung chuak kho than mi zong asi ko.Miphun min Chim le Biaknak min chim cu နိုင်ငံရေး Party ah kan Hrial hna a hau. By Peter Ngun Za Cung\nRelchih aduhmi caah Game: Zekte Nawh Ṭhannak le 2020 Pinlei. Zei ruangah dah Salai Isaac Khen khi Chinram NLD lu bik bantuk nawn ah an nawh than? Mah khikhi tampi an khuaruah a har. Tuak fawite khi si. Mah tluk a rak thurhnawm i nu zong a rak ram bakmi, an von nawh ṭhan tikah, cunglei NLD cungah purhdahnak phunphun chuak kho.Cunglei nihcun a ruang um lo cun, tlanhnak an tuah lai lo. Zekte phuahtu cu a biapi cun ZB a si. ZB hi pa ralṭha pah deng cu si ko lai ka ti.\nA thurhnawmmi pa a phuahter ngammi hna cu paza a si. Thiamsang Chin community upa pakhat nihcun, Nawl nei nih power hmang in phaisa an fir ahcun corruption, mi theih loin mi thil a lak ah cun fir, thazaang le hriamhrei hmang in mi thil/phaisa an lak ah cun robbery ti si a ti. NLD minister pawl nih mipi phaisa nawlneihnak hmang in an lak mi cu robbery case bak si. Cu pin ah action laknak pakhat hmanh um lo in tlahuar (impunity) in an um rih.\nIsaac Khen lawng silo, a dang minister zong an um rih. Khi bantuk thil tuah khi thil ṭha tuah ah maw kan ruah la, thil ṭha lo tuah ah? NLD cu robbery gang with impunity” tiin tlangau hnawh hna ding hmanh khi an si.Cu lo ahcun sualnak neilo, thiltha lawng tuahmi ah an ruah hna lai tiah a rak phuan. Cun, Zekte kong ah fiang ngai in a rak phuan rihmi pakhat cu a farnu min in Kawl company nih motor le flat an cawkpiak tbk tehna khi si.\nFirnak an thuhnawh khawh tikah, mipi nih mifir ah an ruat hna lo. Tikah, a tanhtu pawl zong khi mifir tanhtu bantuk cu an lo nain, ramkhel Game celhnak lei ah mersan than lengmang cu an si.Thlanglei pawl an rak buai ngai khah. Thleidannak an ngei, thlanglei caah cun zeihmanh an kan tuahpiak lo, anmah Chaklei lawngte an ibarh ti phun in chaklei ṭhanchonak rian an ṭuannak cungah kutdong an rak sawh lulh.\nA phunphun in Zekte sualthianhnak ah lam an rak kawl. An thin damnak dingah Zekte pu Soe Htet an hun char. Tikah, Pu ZB kha lentecelh cu a thiam pah ko ti awk si.Nain, an dai lai maw? Dai nemmam lai lo.Vanchiat ah, Pu ZB cu Hakha in pakhatkhat nih a report ve. A reporttu zong cu a min a leeng, fiang cun kan chim kho lo nain, anmah nihcun an itheih ko lai. Leng an chuahter duh lo. Pu ZB cu a pawngkam minung lila nih a report tikah cun Zekte sualphawtnak a rak pekmi cu lih bantuk ah aa cang.\nZekte kha sualnak in a luat. A thiang ah a cang. An rak phuahmi kha puh sawh ah chiah khawh si. Cucaah, Pu ZB reporttu nih Zekte cu sualnak in a tlanh ti khawh si. A sual lomi sual an rak phawt sual man ah ti in atu cu Chinram chung NLD nih teinak an hmuhnak ding caah Zekte cu lu bik ah aa cang. Zekte le a pu SH cu cunglei zumhtlak ah an ichuah. Pu ZB te phu khi zumhtlak an si ti lo.Kawlram President ca i biachat khotu ah NLD aa chuah khawh ahcun, SH khi chief si lai. Ai fiang. SH Chief a si ahcun, Zekte nihcun hmunhma aa ngeih ve cia.\nHakha hrawnghrang NLD pawl khi cu an hei chuah khawh ve lam ahcun, an duh lomi a nawngpaṭaang hrawng cu an beuh ve te hna lai. Annih lei ahkhin NLD an ṭhawng. Zeicahtiah mah Game hi cu fawite in an rak hmuh cia ve caah si.Sinain, CNLD an ṭhawn ahcun, SH nih a duh paoh in Chinram cozah cu a mersang kho lai lo. Hlutdaw cu CNLD MP pawl nih an khalh ve cang lai caah si.Nain, NLD an ṭhawn lam cun Chin hlutdaw cu SH kuttang minung lawngte an si dih lai.\nA bonbok le a mantat pinah, teirul cham cozah an si te lai.Cu nak thuk deuh in Game icelh thiam tu a herh. 2020 ah NLD nih amah pak lawngin cozah a ser kho lai lo tiah zumh cio a si. Tlangmi dang hna ah cun NLD an ṭhawng ti lo. Tikah Coalition ser hau ding khi si. Chinram chungah CNLD a thawng cem an si ko ahcun, Chinram Chief cu CNLD nih a tlaih lai. Hakha lei i CNLD lei in paza kan timi pawl khi Chin Chief caah itimh cia chung khawh si, kan ti hnga. VP kong cu ceih duh hlah usih. Mang manh awk si ti lai lo. A rauh hlanah, nizan hrawng i nan ilaarter ngaimi seh-hmuh-zung kong kha ka von thai te lai. Credit: Salai Alexander\nSALAI ISAAK KHEN LE PU ZO BAWI A VUN TTHUAT TTHAN CANG HNA


KAWLRAM KONG AN CEIH BAK IN BIAFIANG A CHUAK LAI ATI CANG – The Chinlung Post\nTuni ASEAN hruaitu hna ceikhannak konghe pehtlaiin Thailand Officer pakhat nih fiangtein a chim cang. Thailand officer pakhat nih a chimmi cu tuni i, ASEAN ram hruaitu hna topumhnak an tuah tikah kawlram konghe pehtlaiin biachahnak an tuahmi hawih in ASEAN ram an lung aa rual le rual lo cu theih khawh asi lai. Culawng siloin zumh tlak an si maw silo timi zong theih asi lai tiah a chim.\nRalhrang kawlralkap hna nih February nikhat thok in hramhram in uknak an lak hnu ah mipi an thah mi hna hi minung 739 an si cang. Culawng siloin ralkap uknak duhlonak atuahmi mipi vialte hna zong hruhru hranghrang in hriamnam he an tthawldawi rih hna i, biatak tein hriamnam an hman, Hi konghe pehtlaiin UN palai Tom Andrewn nih atanglei bangin alanghter.\nKawlralkap hna nih uknak an lak hnu, kawlram buainak a chuah hnu February nikhat thok in a tutiang ah kawlram mipi ralzam dirhmun in a tlizam mi, kawlram a chuahtak mi hna hi minung tinghnih le thongsawmnga 250000 an si cang tiah UN Palai Tom Andrews nih alanghter. Tuni ASEAN meeting ah zeitindah biachahnak an tuah te lai timi hi mikip nih cuanh dih asi.\nRelchih: UN ceikhanmi cu lungrawk ngai si hoi ko.Kawlram kongkau an ceihkhan cuahmah liopi asi. UN General Assembly topumhnak ah Kawlram kongkau cu biatak tein ceihkhan cuahmah asi. Hi konghe pehtlaiin UN General Assembly nih kawlram kongah thiltuah an timhmi cu athar siloin a liamcia in an chimceih lengmang mi le ramkip hna nih an ti lengmang mi tthiamthiam kha tuah an timh ti a si tthan.\nKawlralkap nih hramhram in uknak an lak hnu ah Kawlram mipi hna nih biatak tein UN cungah ruahchannak nganpi an ngei. Asinain hmur le ka lawngin kawlralkap pawl nawlnak lawng aw-an an chuah tikah siseh, ataktak in zeihmanh cawlcanghnak an tuah lo tikah kawlram mipi hna nih UN cungah ruahchannak an ngeihmi cu attum chuk chin lengmang cang ti asi. Hi konghe pehtlaiin tuni ah ASEAN meeting an tuah lai i, kawlram kong zong ceihkhan a si lai.\nRALKAP KUT TANGAH AHOHMANH SIANGINN KAI LO DING, THANHNAK AN TUAH


Laiholh in Christmas hla thar ” Christmas ni sunglawi” ti cu a zoh mi an tam tuk, An thiam tuk hringhran ko, Mah bantuk Christmas hla thar kanngeih mi cu a tha tuk hringhran – Thechinlungnews\nLaiholh in Christmas hla thar ” Christmas ni sunglawi” ti cu a zoh mi an tam tuk, An thiam tuk hringhran ko, Mah bantuk Christmas hla thar kanngeih mi cu a tha tuk hringhran\nVideo na zoh duh ah cun ka hin clik law zoh khawh a si. Christmas ni sunglawi\nIsrael mipi le Netanyahu hna cu USA Secretary of State rian tlai Mike Pompeo nih biachahnak a phuanmi ruangah lunglawmhnak in an khat dih cang, Palestinians miphun balte cu an thin a hung taktak.\nInternational law buar riangmang in kum 40 chung Israel he an rak i cuhmi Jewish miphun umnak West Bank cu US nih Israel ramah a phuan tiah Palestinians rammi hna nih sual an phawt. An lung a tling kho bak lo. Ram pahnih karlakah remhchunhnak khua khan ttinak a um khawhnak caah rianttuantu bawi- chief negotiator Saeb Eraket nih a chimmi cu, USA biachahnak nih a sawh duhmi cu, “International law” kan ngeihmi hi “law of Jungle-ramlak i hman ding phunglam” ah thlen a timh timi hi a si.\nPrime Minister Benjamin Netanyahu nih USA a thangtthat, tuanbia in a dik lomi cu diktein an vun kan sersiam piak tiah a chim. UN mit in zoh ahcun, Israel miphun Jews pawl umnak West Bank hi phunglam nih a cohlan lomi a si. Jews miphun umnak West Bank ruangah hin, caan tampi Israel le Palestinians, international community pawl nih buainak an ngei, kum 1967 Middle East tuknak ah khan Israel nih teinak an rak hmuh, cucaah, tuchunni i an buainak West Bank ramah Jews miphun nih um hram an rak thawk.\nNikhatni (Nov 19) ah khan US Secretary of State Mike Pompeo nih, “Israel rammi umnak hmun nih International law a buar lo, West Bank hi Israel le Palestinians karlak-ah biaceihawk a si, International law a buar lo, Israel miphun ram a si,” tiah a chim. Benjamin Netanyahu nih thimnak in teinak a hmuh ah khan, Israel mipi hna sinah biakamnak a ngei, chaklei kam Rili thi (death sea) le Jordan Valley i Israel miphun umnak vialte-ah nawlngeihnak Israel nih kan ngeih dih lai tiah a biakamnak cu a hlawhtling thluahmah cang.\nPalestinians miphun nih Jews miphun 600,000 hrawng umnak West Bank i Israel nih nawl ngeihnak a ngeih dingmi cu an duh lo taktak, hmailei caan ahcun hi hmun hi Independent Palestinian State caah timi a si, cucaah, US biachahnak hi a dik lomi biachahnak a si tiah an soisel. Chief negotiator rian tlai Erekat zong nih, “Israel nih raltuknak in teinak a hmuh ruangah a miphun hna a umternak hmun Palestinian ramchung le, East Jerusalem nih hin International law a buar lawnglawng a si lo, sualnak raltuknak hmun a si, Trump cozah nih hin international law a serhsat, hibantuk biachahnak nih hin security le daihnak a hrawh dih lai,” tiah USA a mawhchiat.\n2017 kum hram thawkah khan US President Donald Trump nih Jerusalem cu Israel khualipi caah a rak phuan piak hna, cucaah, US Embassy zong Tel Aviv in Jerusalem ah tthial a si lai a rak ti, cubantuk biachahnak a phuanmi cu Palestinians mipi nih an theih tikah Trump cu sual an phawt, UN General Assembly zong nih biachahnak an ngeih bantukin US cu an biachahnak tuahmi hlawt tthat dingin an nawl. USA nih Israel ram kauhternak caah UN mit zong a zoh kho ti lo, a hna aa cheh, 2019 kum hram thawk zongah khan, Israel nih 1967 raltuknak ruangah Syria ram an tlaih piakmi Golan Heights cu Israel nawlngeihna in a kal dih ding a si tiah biachahnak a rak tuah hoi cang.\nUS state department zong nih Mike Pompeo biaphuannak in suimilam pakhat ah ralrinnak bia an chim colh, West Bak asiloah Gaza kal aa timmi Americans miphun hna cu kal lo dingin an ti hna, Pompeo biaphuanmi ruangah Americans caah Palestinians miphun huatnak a um sual lai tiah vennak caah a si. Israel Prime Minister Benjamin Netanyahu nih a chimmi cu, “West Bank kongah hin International law a herh lo, Israel court hi a za, hmailei caanah buainak a um ti lonak hnga Palestinians he remhchunhnak khua khan ttinak ngei dingin timh cia kan si cang, sihmanhselaw, vulei phunghrampi nan buar tiah puhnak a ummi vialte cu pakhat hmanh kan cohlang lai lo,” tiah a chim. Israel nih niruk chung raltuknak an rak ngeihning le, West bank, Jerusalem le Golan heights an rak lakning vialte fiangtein kan website ah hin kan rak ttial dih cang, a rel cangmi zong nan um kho men, a rel duhmi hna caah cun a tanglei links ka chiahmi ah hin rak click u law rel khawh a si lai\nBe the first to comment on "Laiholh in Christmas hla thar ” Christmas ni sunglawi” ti cu a zoh mi an tam tuk, An thiam tuk hringhran ko, Mah bantuk Christmas hla thar kanngeih mi cu a tha tuk hringhran"


Canada Prime Minister Nupi Zong UK In COVID-19 A Rak Itlunpi Ve. – Chuncha News\nCanada Prime Minister Nupi Zong UK In COVID-19 A Rak Itlunpi Ve.\nCanada ram kan Prime Minister Nupi zong UK in COVID-19 a rak itlunpi ve. Tuhi biatak tein Nitlai lei ram ah a karh cuahmah i, iralrin cio kan herh.\n# World Health Organization nih an thanh ning ahcun Corona Virus hi thli/air in ichawnhmi a si lo an ti. Cucu thawngttha pakhat a si. Nihin tiang studies an tuahnak ah Corona Virus ichanwh khawhnak cu, ” droplets” in a si an ti. “Droplets” cu “hatheu” kan theuh lio i, a petmi ti-dor/ hnap-dor khi a si. Cu hnap-dor cu kut or kutka tleihnak or staircase tlaihnak tbk kut itlaihnak tbk ah aa benh i, cucun, virus cu ichar khawh cio an si hna.\n# Kan tak pum chung ah Virus a luhnak inka hi, “kan Ka, kan mit, kan hnakhaw le kan hnar” in an si. Cucaah, hmai hrimhrim kha itongh lo a ttha tinak a si.\n# Mizapi hmanmi/ shopping mall, school or community tbk “public washroom” ah na kal ahcun door/innka tleihnak te khi Virus aa benhnak cu a si lai. Cun, staircase railing tbk ahkhan a benh fawn lai. Shopping nan kai tikah, nan nammi, shopping cart zong khin ichar khawh a si fawn lai. Cucaah, mahbantuk kha tleih awk ttha lo an si tikah na hmai na tongh hlan ah kut ikholh lengmang a hau.\n# Virus hi Metal/thir tbk ah saupi a nung kho an ti. Cucaah, na cell phone zong ahhin Virus aa benh khawh tinak a si. Tahthimhnak ah Virus a umnak innka/railing or a zawmi kut na tleih hnu ah na phone na deh ahcun, na phone ahkhan aa benh manh cang lai. Cun, Na kut na kholh hnu in phone na deh tthan tikah phone in na kai tthan kho thiam tinak a si. Cucaah, hand-sanitizer te kha isanh khawh peng ahcun tthat bik dawh a si. Na phone, na kut tbk kha tuletu in na hnawh peng ahcun na him lai.\n# Corona Virus hi a linh/hot a celh lo an ti. Cucaah, a linnak ram ahcun a karh kho tuk lai lo. Midang sin a kai hlan ah a thi manh lengmang lai tinak a si. Cucaah, a linnak kawlram le India tbk cu an him pah ko lai. A kihnak ram belte cu iralrin taktak kan herh.\nCredit: Za Sang Cinzah\nCOVID – 19 Kong Ah Kawlram President U Win Myint Nih Cathanh Achuah Ve Cang, Laimi Zong I Ralrin Uhsih\nBreaking_News:Kanpetlet Khuapi Ah Baptist Pastor Mana Hleh Inn Sak Lio Mi Chun Lailing Ah A Kang.


Liverpool Caah Thawngchia Taktak – Chin World News Evening\nLiverpool Caah Thawngchia Taktak\nAugust 13, 2019 Salai Van Sport\nLeverpool caah thawngchia taktak: Tutan season an game khatnak ah Leverpool le Norwich an chuih i, Liverpool kawlbawh Alisson Becker cu hliam a tuar ruangah caan zeimawzat chung dinh a hauh lai caah Liverpool cu kawlbawmh kongah an lung rethei cang.\nAlisson Becker aa hliam tikah Liverpool nih hin a thlawn in West Ham kawlbawh tthing simi Adrian pin cu midang kawlbawh senior dang an ngei ti lo. Cu ruangah kawlbawh thar free-agent lak ding mi an kawl cuahmah lio a si.\nAlisson Becker a hliamnak kongah manager Jurgen Klopp nih a chim mi cu Alisson caan zeimawzat cu a dinh hauh lai caah zeitik ah a rak kir tthan lai timi atu dirhmun ahcun chim khawh si lo. Cun Super Cup ah Chelsea he kan puai zongah a nih cu kan hmu kho lai lo,”tiah a chim fawn.\nLiverpool nih hin Alisson a um lo chungah Adrian lawng cu a si khawh lo caah free-agent-in Andy Lonergan cu caan zeimawzat chung caah lak an timh”tiah theih a si. Klopp zong nih Andy Lonergan hi Alisson a um lo chung cu kan lak ko lai,”tiin a chim ve.\n2020 Thimnak Chinram Ah Chin Party Mipi Nih Kan Tlinter Hna Lo Ahcun Kawlmi Lakin A Ra Dingmi Cu\nChinmi Nih 2020 Thimnak Ah NLD Vote Kan Pek Rih A Herhnak A Ruang


Pohma 261 remh duh lo cu Tlangcung miphun Limhang Zawr ter tu - Khuaruah Har News\n2008 Phunghrampi Pohma 261 ningin Pine Vuanzichuk cu Tamada nih thimh mi asi caah Bahu le Teitu Party hna nih an duh mi poah kha Lukingh in PM cu an thiah hna. Pohma 261 remh ding ah NLD nih Dohtu Party asi lio ah Cozah a tlaih mi USDP sin an rak hal bal. USDP nih an cohlan lo.\nNLD cozah a tlaih ve tik ah USDP nih Pohma 261 remh ding in an chuah pi ve. NLD nih an hnawn piak ve hna.\nCuticun Pohma 261 hmang in Tlangcung mi cu Lentecelh nak le Capo awn sawh nakin an kan hmang ve ve. Tlangcung miphun kan caah cun NLD le USDP cu Bambok le Mantak cio khi an si cio cio ko. Anna le power an ngeih cio hlan ah remh anduh ko nain Anna le Nawl an ngeih hnu ah Pohma 261 kha tanbo ah hmang in Tlangcung mi Lentecelh nak ah an hmang hna. (Mon Party Associate Secretary Nolia Tam)\nCozah tlaih hnu ah remh duh lo mi le Cozah tlaih lo hnu tu ah remh duh mi Pohma 261 hi Biasiphai nak le phihlik tlang velh nak in an hmang ve ve. Pu Vom le Phete tuanbia cio kha kan hluan cang. Pine ah teinak tambik a hmuhco mi party nih PM thimh nak upadi cu USDP nih an duh ko nain NLD nih an duh lo. Hlutdaw ah tamdeuh cu NLD an si caah Pohma 261 an remh khawh lo nak hi asi bik.\nPohma 261 remh a duh lo tu poah poah cu Tlangcung mi limhang tla Cikcek seh ti aduh mi an si tiah U Phe Tan, ANP Bahu CEC le Mepung Myone Pyithu Kusale nih a ti phah cang hna. Pohma 261 remhcun Phunghrampi nih Covo an kan pe mi asi. Ralkap cu VP a pe hna. Ralkap zong hi Tlangcung mi duh mi Federal an duh ve tham ahcun Pine Uktu Luzik zong an si khawh ve ko. Mipi thimh mi 75% tiang kan um ko.\nRalkap nih PM an ṭuan lai tiah asi khawh lo mi kha Ritdonh ah an hmang hna. An party in pakhat lawng nih Tei nak a hmuh zong ah a mah kha PM pek ding timi mumal kha an fek ter bia asi.\nHihi Tlangcung mi hna thlanglamh zawmtaih le zeirello tu asi deuh. Tlangcung mi Tlaihrem le I teltum nak zawr Cikcek seh timi Hmuitinh tu asi deuh.\nSai Kyawnyunt, SNLD Secretary-2: USDP le NLD an tuak ning le an hmutinh aa lawh hna lo.\nTlangcung mi nih Pohma 261 kan remh duh ning le Kawl Party hna an remh duh mi aa lawh hna lo. USDP nihcun 25% inkil lung ah bunh in Pohma 261 remh an duh. Tlangcung mi tu nih cun Mipi thimh mi chung in PM cu asi lai caah, Ralkap cu an si khawh lo hrim hrim ti kha asi. Cucu NLD zong nih tuaktan in hlawh an tlin ter duh lo.\nDr. Zawmyintmg, NLD – VP: Pohma 261 remh kan duh lo mi cu Ralkal 25% ruang ah asi. (AYWDY News Interivew, November17) U Thein Tun Oo, Ralkap hlun bu Director: Hramhram in biasi an phai mi asi. Ralkap 25% he pehtlaih nak pelte hman a um lo a ti. Ralkap 25% nih Tlangcung mi kong he pehtlaih mi Sipuazi, Ramkhel le Zatlang nun kong ah bia an elh mi a um bak lo. NLD nih Pohma remh an duh lomi kha Hranhram in bia an kawl tu asi deuh.\nPohma 261 kan remh lawng ah Federal Pyidaungsu ah fawi tein kan kal khawh lai. Miphun hna Rualrem Ṭhan nak, PEACE timi kahdeih nak le Dindeih nak, ah kan hlawhtlin lai I Pine Ṭhancho nak zong a lamkip in tampi kan Ṭuan khawh deuh lai. ( U Phe Tan). U Thansunaing, Ramkhel Hlathlaitu: Tlangcung mi party nih tambik Teinak an hmuh nak ah PM an thimh khawh lo mi hi Tlangcung mi covo kan chut hna le Federal ah kan lut duh lo tinak asi deuh.\nFederal Inn ka ah kan lutcang tinak ah Pohma 261 remh ah siseh, Remh lo ah siseh, Tlangcung mi party chung in PM pek kha TEITU kawl party hna an rian ngan bik asi awk asi. USDP tu nih cun Pohma 261 cu asi khawh chung in remh ding in Biakam nak an ngeih cang. Tlangcung mi Party chung in PM pek ding ah kan hnatlak pi lai tiah U Than Htay nih a ti (TEITU an si le silo nih Lairel hlah seh ati).\nMonwya Aungsin: Tlangcung Party hna rian Ṭuan Ṭi ding in kan sawm mi hna ah hin Pohma 261 remh ding zong aa tel ati. Voi tamtuk hlen cang mi le dehcawh a ton mi Tlangcung mi nih kan zumh khawh ti hna lai maw? ti belte tuaktan lo awk Ṭha ve lo.\nNovember 12, Tlangcung party 48 sin ah sawm nak caa an Ṭial mi chirhchan in Pohma 261 remh ding hi thinphan awk aum lo ti tiang in an chimh ko na tein Phete bang in mi an hleng I an kan dehcawh lengmang caah zumh awk ah kan I har ngai ngai ko Tlangcung party hna kan caah cun? Tlangcung minih kan I ruah chan bikmi cu Mah le pine ah PM kha mah tein I thimh khawh nak Nawlvo le covo kha asi ko. Catialtu: Saya Rung Kaw\nCOVID-19 Zawtnak He Pehtlai In Al Bik Lian Zathang Nih Ralrinnak Kong A Vun Tial Mi Hi Rak Rel Ve Hrimhrim\nCovid-19 Pulrai Ruang Ah Lungrethei I Um Lio Caan Ah Missionary David Jacob Cu Meithal Kah Nak In A Nunnak A Liam\nNAA DAWHNAK A ZIAM LAI, HLEN A HMANG MI NA IANG A DIH TIK AH CUN\nThan Tlang Covid-19 Quarantine Chiah Nak Ding I Ansak Mi Inn Cu Mizei Ti Theih Lo Mi Nih An Hrawh\n2020 US election cu a linsa bak lai: Zasang Cinzah


Russia president Putin nih US president Donald Trump Cu Sawmnak A Tuah Ruangmang Ko Cang Hih – Chin World News Evening\nRussia president Putin nih US president Donald Trump Cu Sawmnak A Tuah Ruangmang Ko Cang Hih\nRussia president Putin nih US president Donald Trump Cu Sawmnak A Tuah Ruangmang Ko Cang Hih.\nRussia president Putin nih US president Donald Trump cu sawmnak a tuah ruangmang ko cang. US president Donald Trump cu Russia President Vladimir Putin nih tutan vawleicung ramrum hruaitu hna i tonnak G20 summit, Osaka ah ton biaruahnak an ngei kho tiah theih asi.\nTutan ton biaruahnak an ngaihmi ah Russia president nih a timi cu US he rianttuanti ding le kan karlak pehtlaihnak ttha a chuah khawhnak dingah a harh mi thil vialte cu kan tuah ko lai tiah a chim. Ukraine ram buainak ah Russia aa thlak tiah puh mi le US thimnak ah Russia aathlak timi sualpuhnak ruang a si pin ah US le Russia karlak buainak tete phisin nak ding ah a chimmi a si tiah an zumhnak an chim cio hna.\nCulawng siloin Russia president Putin nih US President Donald Trump cu sawmnak a tuah. Vawlei ralpi pahnihnak a rak chuah lio i, NAZI phoihpawl an rak teinak nilecaan campha hman ding ah a si. Hi philhlonak cu aralaimi Kum vui 2020 May thla ah khin a voi 75nak tuah dingmi a si.\nHi ni le caan hmang dingin Russia president nih Donald Trump cu sawmnak a tuah colh. Hi sawmnak konghe pehtlaiin US president Donald zong nih hi sawmnak kong cu biapi ngai ah ka ruah tiah a chim ve.Tutan G20 summit ah Russian president cu biachimnak angei.\nCulawng siloin US president Donald Trump he zong chawleh chawhrawlnak ah rianttuan ding. Cun hriamnam atlawm deuh khawhnak dingah rianttuantti ding kong zong an caih tiah thanhnak an tuah pin ah Trump he kan karlak cu a tthatuk, hi hnu pin lei zong athat peng ka zumh tiah a chim Putin nih a chim.\nTulio kan karlak thawngpang a ummi sertthan ding ahhin tuah dingmi kan ngei. Hmailei panh dingah hin kan tthawnnak dingmi a thar in tuah dingmi kan ngei tiah a chimchih. Tutan conference adih in US nih Russia hi phihkharnak thar a tuah te lai tiah thawngpang a leng. Cu kongah Putin nih a ti tthan mi cu hi kong cu an US nawl bak a si ko, Russia pehtlaihnak ttha ngaih dingah lam sialtu zong an mah an si ko tiah a peh rih.\nA Mak Ko: US Zung Nih Nu-Va Kawh Auhnak Ah UPC Certificate Cohlan Loin Baptist Certificate Lawng An Cohlan\nNu Nih Cun Rel Bak Ding. Cucu Tthawnnak Tak Cu A Si.